(Рассом Туз ҳикоялари. Давоми. Боши ўтган сонларда.)\nХолли, уйқудан уйғонаркан, ўзининг қаердалигини дафъатан эслай олмади. Боши қаттиқ оғрирди. Ўрнидан туриб, телефондаги бир рақамини терди. (Агар муаммо бўлса, шуни теринг, деб, кўктошлик бола айтганди)\n«Ока яхши ухладингизми? Бизга хизмат борми?» деган овоз эшитилди. Холли бўлса: «Э чироқчилик ука, бош оғрияпти. Пахмел қилишни иложи борми?» деб сўради. Чироқчилик бўлса: «Ока, сиз 5 минутда душда чўмилиб чиқинг. Кейин сизга туркча кофе юбортираман. Ичсангиз, шессекундда ўзингизга келасиз.»\nХолли умрида илк мартаба Туркияга келган эди. Хонанинг бир тарафини буткул эгаллаган катта деразадан беканор денгиз кўринарди. Марти деб аталган балиқчи қушлар чағ-чағ қилиб учиб юрарди. Холли душга кирди. Душ карнайидан шовуллаб тушган муздай сув оқими тагида турган Холлининг эс ҳуши ўзига келиб бошлади. Душнинг бир ëнида сарғиш мармардан бўлган эни бир метр, узунаси икки метрлик мармар супа бор эди. Холли қўлини теккизиб, кўрса иссиққина экан. Холли улкан сочиққа ўралиб, шу мармар супага узала тушиб ëтиб олди. Кун бўйи мошинда юрадиган Холлининг бел оғриғи бор эди. Иссиқ мармар супа шу дардга шифодай кўринди. Шу пайт эшик телефон қўнғироғи жиринглади. Холли қараса, мармар супадан қўл етадиган жойда телефон турибди. Пастдаги рецепшнда ишлайдиган чироқчилик бача телефон қилиб, кофе юборганини айтди. Холли бўлса: «Кўктошлик ука, менга қара, ўша бола ўзини калити билан очиб, кофени душхонага обкириб берсин. Мармар супани устида яхши ëтибман,» деди. Худди шундай бўлди. Кўктошлик дастëр бола ўймоқдай кофе финжони¸ луқум солинган тақсимча ва бир стаканда сув қўйилган патнисни Холли ëтган мармар супа ëнига қўйиб кетди. Хонани янги пиширилган қахва ҳиди тутиб кетди. Ҳид одамни маст қилгудай кучли эди. Бир пайтлар Холли паяльник билан наша тутатиб, ҳидлаб юрарди. Ўшанда у ҳидларга сезгир бўлиб қолган эди. Секин қаддини кўтарган Холли финжондаги қаҳвадан хўплади. «Дааа…. Чироқчилик бола билар экан.» Холлининг боши оғришдан тўхтаб, ўзини тетик ҳис қилди.\nСал ўтиб яна қўнғироқ бўлди. Севар хоним пастда нонушта ейиладиган очиқ ресторанда кутиб ўтирган экан. Дарвоқе, Холли Истанбулга мармар супада ястаниб ëтиш учун келмади-ку. У бугун «Ким миллионер бўлишни истар?» кўрсатувида иштирок қилиб, энг камида 50 минг долларни ютиши керак. Бу 50 минг долларга арча кўчадаги мойкани сотиб олганидан кейин мармар супада ялпайиб ëтса ярашади. Холли тез кийиниб, пастга тушди. Лифт олдида турган кўктошлик бола Холлини олдига тушиб, Севар хонимнинг олдига олиб борди. Севар хоним қоғозлар тўлдирилган папкани столга қўйган куйи пўртахол шарбати ичиб ўтирарди. Холлини кўриши билан Севар ҳоним жилмайиб, ëнидан жой кўрсатди. Севар хоним Холлига кўрсатув қандай олиниши ва ўйин қоидаларини тушунтирди. Холли қандайдир келишувлар ëзилган қоғозларга имзо чекди. Севар хоним Холлининг уст бошига қараб: «Бошқа кийимларингиз борми?» деб сўради. Холли бошини ирғади. «Ҳамма кийимларингизни бир сумкага солиб обчиқинг¸ костюмлар бўйича рассомимиз улардан бирини сизга танлаб кийдиради,» деди Севар хоним. Сал ўтмай ëнбошига АТВ деб ëзилган ва орқа ўриндиғида Холли ўтирган миниван Қайнарча маҳалласи бўйлаб кетарди. Баҳорда Истанбул яшил чирой очиб янада гўзаллашади. Пендик қадимий бўлга бўлиб, «беш девор» деган маънони билдиради. Бундан 500 йил олдин ҳам бу ерда цивилизация бўлган. Қадим осори атиқалар бунга мисол. Денгиз соҳилидаги ботаника боғи ва ўнлаб шоҳона виллалар оралаб кетаëтган миниван катта йўлга чиқаверишда пропкага тиқилиб қолди. Қоп-қора қопдай кийимга ўралган кўчадаги тиланчи хотин мошин деразасини чертиб садақа сўради. Садақа – радди бало. Холлининг отаси Қувондик ака катта бир юмуш қилишдан олдин доим мошенник, лўли хотинларга садақа бериб келарди. Холли ҳам чўнтагини кавлаб, 20 лира олдида тиланчига узатмоқчи эди¸ шўпр унга қараб: «Ока, 5 лира берсангизам, бўвуради. Сиздан мендан бой у тиланчи хотин,» деб қолди. Шу пайтгача индамай келаëтган шўпр Тошкентнинг каллахонасидан Рихситилла деган йигит экан. Одатда тошкентликлар вилоятликларга паст назар билан қарайди. Аммо калахоналик шўпир Рихситилла деҳқонободлик Холлини астойдил ҳурмат қиларди. «Ока, миллионер шоуга деҳқонободлик брат кевотти, деган гапни эшитиб, отдуши хурсанд бўп кетдим. Ока, сиз саволга жавоб бервотганда ведушшийнинг кўзига тик қараб туринг. Сал нито жавоб берганингизни унинг кўзидан билволасиз. У кўзини қисиб тулкидай тиржайса, билингки, хато қивоссиз. Агар далше боролмасангиз, срази тўхтаб ютуқни олиб, ўйиндан чиқиб кетинг. Буям қимордай гап. Вохтида тўхташ муҳим. Мен ҳар ҳафта шу кўрсатувга одам ташийман.» Бу гапларни айтиб бўлганидан сўнг Рихстилла сигнални босиб, туркча сўкиниб- сўкиниб ташлади. Пропкани ëриб ўтган миниван шаҳар чеккароғидаги АТВ студияси олдига борди. Студиянинг орқа эшиги олдида узун қуйруқ навбат бор эди. Одамлар миллионер шоуда томошабин бўлиб қатнашиш учун навбат кутаëтган эди. Севар хоним Холлини ВИП меҳмонлар кирадиган чап тарафдаги шиша эшикдан олиб кирди. Холли аеропортдагига ўхшаш тақасимон хавфсизлик дарвозасида текширувдан ўтди.\nСевар хоним Холлини сочларини елкасига турмак қилиб боғлаб олган, бўйи икки метрлик йигитга топшириб, чиқиб кетди. Билакларига тату чизилган бу йигитнинг исми Тохо эди. Тохо Холли олиб келган сумкадаги кийимларни олиб катта айвон бурчагидаги устига лампалар ëқилган кўзгу олдида куймалашган костюм бўйича рассом ва гример олдига олиб борди. Яшил кўзли пушти рўмолни бўйнига бойлаб олган рассом йигитни Жем деб чақиришар эди. «Бечора, совуқ сув ичиб томоғи оғриган шекилли, бўйнини бойлаб олибди,» дея ўйлади Холли. Жем афишани чайнамоқчи бўлган эчкидай Холлига беписанд назар ташлаб, Холли олиб келган сумкани ичидаги кийимларни бетакаллуф ерга тўкди. Худди ижирғангандай кийимларни бир-бир олиб кўрдида: «Барбод,» деб бурнини жийирди. Кейин бошқа бир куйлаклар уюмидан бумазидан бўлган чақмоқ нақшли кўк куйлакни олиб, Холлига тутиб кўриб: «Мукаммал» деди. Жем деган рассом фақат тўртта сўзни ишлатар улардан бири «Барбод» яна бири «Мукаммал» эди. Жем қўлидаги софит нурини Холлига қаратиб: «Барбод» деди. Гап шундаки, Холли машинасини тузатаëтганида сварка аппарат учқуни ўнг қошига тегиб куйган ва қоши ола бўлиб қолган эди. «Марва¸ Марва» деб чақирди Жем. Марва дегани чигирткадай пилдираб юрадиган қумғон бурун қиз экан. Югуриб келиб Жемга термулди: «Бу айиқни одамга айлантир. Қошини бўя¸ юзи ëғли экан, пудра сурт қалин қилиб. Сочини бошқатдан тара. Ҳади чабук-чабук,» деди Жем. Хуллас Холлининг юзига упа қошига ўсма суртилди.\nТелевизион дастурнинг ўз қоидалари бор ва бу қоидаларни ҳеч ким ҳали бекор қилмаган. Танловда жами 12 та савол мавжуд. 2-саволда 2.000 турк лираси, 7-саволда 30.000 турк лираси бор. Агар Холли мусобақада ютқазса, охирги ўтиш саволи учун мукофот уники бўлади. Бундан ташқари Холли исталган вақтда унга тақдим этилган 4 та жокер имкониятнинг 3 тасидан фойдаланиши мумкин. 7-саволдан кейин бошқа жокер имкониятдан (яъни икки жавоб тўғрисида) фойдаланиши мумкин.\nХолли қатнашаëтган танловда эски танловдан фарқли равишда битта “овозли савол” берилиши айтилди. Холли аввало аудиоёзувни тинглайди ва аудиоёзув ҳақида берилган саволга жавоб бериши лозим. Овозли савол биринчи 7-савол бўлимида берилади, шу жумладан 7-савол, 2-босқич саволи сифатида қабул қилинади. Миллионер шоуда қатнашиш бўйича Холли ҳали Тошкентда эканлигидаëқ қора телефондаги робот опадан ҳам инструкция олган эди. Бу инструкцияга кўра, Холли биринчи ва иккинчи саволга ўзи жавоб бериши. Учинчи саволдан бошлаб барча жокер имкониятларни фойдаланиш лозим. Холли 11 саволга ўзи жавоб бериши билан ўйинни тўхтатиб, ютуқни олиб кетиши лозим эди. Юзига упа сурилиб, сочлари силлиқ таралиб лак сепилган Холли бир чеккада Тохо билан бирга турар эди. Тохонинг ишораси билан у махсус коридордан юриб, кўрсатув суратга олинаëтган майдонга бориб столга ўтириши керак. Тохо Холлининг кўкрагига масофали тугмача микрофонни тақиб сигнални текшириб кўрди ва қўлидаги рация орқали «ҳаммаси ОК» деб, рапорт берди. Холли юриши кутилаëтган коридор устида светофорга ўхшаш жиҳоз бор эди. Ҳозир у қизил ëниб турибди. Яшил ëниши билан Холли ўз орзуси тарафга қадам отади.\nНемис асири ҳақидаги ҳикоя\nЎша таниш мусиқа янгради. «Ëришманинг навбатдаги меҳмони Деҳқонободлик такси шофёри Холли Бердиев» деган тантанавор овоз янгради. Холли нима қилишини билмай қотиб қолди. Тоха унинг орқасидан туртиб коридорга йўллади. Холли прожекторлар ëритган майдонга кириб борганида зал қарсаклардан ларзага келди. Агар кўрсатув бошловчисининг кулимсираган юзи бўлмаганида, Холли умуман ўзини йўқотиб қўйган бўларди. «Холлибей марҳабо. Қани келинг, такси драйвер,» деди Кенан.\nХоли Кенанбейга қарама қарши ўриндиққа ўтирди. «Демак, такси шофёрисиз. Скорсезининг шундай фильм бор. 1976 йили Канн фестивалида соврин олган.» Бошловчи Кенан ҳудди Холлининг эски дўсти каби суҳбатлашиб ўтирарди. «Холлибей сиз мактубингизда фортепиано муаллими бўлган раҳматли аммангиз ҳақида ëзгансиз. Агар мумкин бўлса, икки оғиз гапириб бера олсаизми. Қандай қилиб Деҳқонобод каби олис тоғ қишлоғидаги қиз дунë классик куйларини пианинода чалишни бу қадар мукаммал ўрганди?» Холли бу саволга жавоб бераëтганда улкан плазма экранда раҳматли аммаси Тўлғонойнинг сурати пайдо бўлди. Холлининг томоғига бир нарса тиқилди. Кўзидан ëш шудринг донаси каби думалаб пастга тушди. Кенанбей бўлса, киборларча столдаги қутидан қоғоз рўмолча олиб узатди. Ўзини тутиб олган Холли гапириб бошлади: «Мен илгари ҳеч кимга айтмаган ва фақат оиладаги бир неча одам билан ҳикояни айтсам. Совет даврида Деҳқонободда калий ишлаб чиқарадиган ҳарбий завод бўлган. Шу заводда Курт Кайлхолст деган немис асири ишлаган. Барча асирлар Германияга қайтиб кетса ҳам, Курт негадир қайтмаган. Раҳматли катта энам шу асирга раҳми келиб, уйда пишган овқатдан чиқариб турарди. Куртнинг уйида фортепиано бор эди ва у урушдан олдин Германияда яхшигина пианист бўлганини айтганди. Аммам Тўлғоной овқат олиб борганида Курт классик куйларни пианинода чалиб берган. Шу тариқа аммам пианино чалишга ҳавасланган. Кейин бобом Бердивой ота немис пленни олдига бориб, шу қизимга пианино ўргат деб, пул берса, немис олмаган. Шу тариқа аммам пианино чалишни ўрганди. 1973 йили министр хотиннинг назарига тушиб, Москвадаги энг буюк педагоглар қўлида ўқиди. Гап шундаки ўша министр аëл ҳам бир вақтлар қашшоқ тикувчи бўлган. Ҳарбий асир ва тикувчидан чиққан министрнинг ëрдами билан аммам ўз даврининг етук фортепиано чолғучисига айланди.» Холли бу гапларни гапираëтиб, кўрсатувда унга белгиланган хронологик муддат чегарасидан чиқиб кетган. Кулисда турган асистентлар таймовер дея сигнал берарди. Кенанбей бўлса, ўз бошловчилик ҳуқуқидан фойдаланиб, Холлига бемалол гапириш имконини берди. Холли гапирар экан экранда аммаси Тўлғанойнинг¸ маданият вазири Фурцева¸ комфирқа котибаси Абдуллаева билан бирга тушган расмлари кўрсатиб турилди…\nНиҳоят кўрсатувнинг савол жавоб қисми бошланди. Биринчи савол: «Туркия пойтахти қайси шаҳар?» Жавоблар: А. Истанбул. Б. Анқара. В Токио. Г. Одиëмон. Холли Туркия пойтахти Анқара эканини биларди. Биринчи саволга тўғри жавоб бериб минг лира ҳажмидаги ëнмайдиган сумма эгаси бўлди. Иккинчи савол туркча «Отдан тушса ҳам» деган мақолнинг давоми ҳақида бўлди. А. Эшакдан тушмайди. Б. Эгардан тушмайди. В Машинадан тушмайди. Г. Ипини қўйиб юбормайди. Холли «Отдан тушса ҳам, эгардан тушмайди,» деган мақолни отаси Қувондиқ акадан кўп эшитган эди. Тўғри жавоб берди. Учинчи савол: Боязид Йилдирим қайси жангда Амир Темурга енгилган? А. Истанбул жангида. Б. Сталинград жангида. В. Халхингол жангида. Г. Анқара жангида. Холли Амир Темурнинг Анқара жангида ғолиб бўлгани ҳақида яқиндагина китоб ўқиган эди. «Жавоб Г. Анқара жангида,» деди Холли ва яна ғолиб бўлди.\nТўртинчи савол анча мураккаб эди. Шу фильмлардан қайси бири режиссер Федерико Феллинининг илк фильми?\nА. «Фантомас». Б «Титаник». В «Сатирикон». Г «Оқ Шайх».\nХоллининг пешонаси асабдан тиришди. Титаникни Феллини суратга олмганини биларди. Аммо… Жавоб учун ажратилган дақиқалар тугашига оз қолган.\nКенанбей кулимсираганича Холлига қараб турар эди….\ndata-title="”Кечир, амма…” 7-қисм. Турк қаҳваси" data-description="
(Рассом Туз ҳикоялари. Давоми. Боши ўтган сонларда.)

Холли, уйқудан уйғонаркан, ўзининг қаердалигини дафъатан эслай ..." data-image="https://eltuz.com/wp-content/uploads/2022/03/rasm4298581.jpg" data-url="https://eltuz.com/sas/219832/" data-services="facebook,odnoklassniki,twitter,telegram" data-counter="ig">


Бош пудратчи хизмати кайси суммадан ушланади? Бош пудратчи хизматидан олинган даромад суммасидан кандай солик окибатлари вужудга келади? Бош пудратчи хизматидан олинган даромад ККСга тортиладими?\nСКнинг 349-моддасига асосан ЯСТ тўловчилари учун қурилиши молиялаштиришнинг марказлаштирилган манбаларини жалб этган ҳолда танлов савдолари асосида амалга оширилаётган объектлар бўйича ҚҚСни бюджетга тўлаш мажбурияти сақланиб қолинади. Бу дегани ушбу тартиб бундай объектларни қурилишида қатнашаётган ёлланма пудратчи ва субпудратчиларга нисбатан ҳам тадбиқ этилади. Тегишинча улар ушбу объектларда бажарилган ишлар ва ҳизматлар бўйича ҚҚС тўлашлари ва ҳисобварақ фактураларда ҚҚСни алохида кўрсатиши керак. Шундан келиб чиқиб корхона 2 чи чоракда субпудратчи ташкилоти билан шартнома тузган, шартнома суммаси 40 000 000 сўм (ҚҚС билан). Шартномада бош пудратчи хизмати 10 фоизни ташкил этган.\nСизнинг саволларингизга кўра бош пудратчи томонидан қурилиш ишлари марказлаштирилган манбалар (давлат капитал қўйилмалари) ҳисобига қурилаётган қурилиш объектида олиб борилмоқда.\nЯСТ тўловчилари учун қурилиши молиялаштиришнинг марказлаштирилган манбаларини жалб этган ҳолда танлов савдолари асосида амалга оширилаётган объектлар бўйича ҚҚСни бюджетга тўлаш мажбурияти сақланиб қолинади (СКнинг 349-мод. 4-хатбошиси).\nЯСТ тўловчиси бўлган қурилиш ташкилотлари қурилиш ишларини реализация қилишдан тушган тушумдан ЯСТ тўлайдилар. Бунда кўрилиш ташкилоти учун реализация қилишдан тушган тушум деганда ўз кучлари билан бажарилган қурилиш ишларини реализация қилишдан тушган тушум ҳисобланади (СКнинг 355-мод. 2-қисм 1-банди 3-хатбошиси).\nҚурилиш сохасида бажарилган ишлар бўйича бош пудратчининг хизмат ҳақиси субпудратчи ташкилоти билан тузилган шартномада белгиланган шартлардан келиб чиқиб ҳисоблаб чиқарилади.\nАгар шартнома шартларида бош пудратчининг хизмат ҳақисини аниқлашда шартнома суммасидан ҚҚС чегириб ташланиши кўзда тутилмаган бўлса, унда бош пудратчининг хизмат ҳақиси шартноманинг умумий суммасидан келиб чиқиб ҳисобланиши лозим.\nЯъни сизнинг ҳолатда:\nшартнома шартларида ҚҚС чегириб ташланиши кўзда тутилган бўлса, бош пудратчининг хизмат ҳақиси 33,3 млн. сўм * 10% = 3,33 млн. сўмни ташкил этади;\nагар бундай шарт кўйилмаган бўлса, бош пудратчининг хизмат ҳақиси 40 млн. сўм * 10% = 4 млн. сўмни ташкил этади.\nМарказлаштирилган манбалар ҳисобига қурилаётган қурилиш объектида бош пудратчи томонидан бажарилган ҳамда тасдиқланган ишларни реализация қилиш обороти ҚҚСга тортилади.\nМасалан, буюртмачи ва бош пудратчи ўртасида тузилган шартнома бўйича қурилиш объектида жами бажарилган ҳамда тасдиқланган қурилиш ишларнинг умумий қиймати ҚҚС билан 120,0 млн. сўмни ташкил этса:\n1) ҚҚС ҳисоблашда:\nҚҚС суммаси чегириб ташланган ҳолда қурилиш ишларнинг умумий қийматига 100,0 млн. сўм субпудратчи ташкилоти билан тузилган шартнома бўйича бош пудратчининг хизмати ҳақиси қўшилади 3,33 млн. сўм (100,0 млн. сўм + 3,33 млн. сўм) = 103,33 млн. сўм ва ушбу суммага ҚҚС ҳисобланади (103,33 млн. сўм * 20%) = 20,67 млн. сўм.\nБюджетга тўланиши лозим бўлган ҚҚС суммасини аниқлашда субпудратчи ташкилоти томонидан бажарилган ишлар бўйича ҚҚС суммаси 6,67 млн. сўм ҳисобга олинади.\n2) ЯСТ ҳисоблашда:\nБош пудратчи томонидан ўз кучлари билан бажарилган қурилиш ишлари қиймати аниқланади. Бунинг учун ҚҚС суммаси чегириб ташланган ҳолда қурилиш ишларнинг умумий қийматидан 100,0 млн. сўм субпудратчи томонидан бажарилган ишлар қиймати чегирилади 33,3 млн. сўм (ҚҚСсиз) ва субпудратчи ташкилоти билан тузилган шартнома бўйича бош пудратчининг хизмат ҳақиси қўшилади 3,33 млн. сўм.\n(100,0 млн. сўм – 33,3 млн. сўм + 3,33 млн. сўм) = 70,03 млн. сўм. Ушбу бу сумма ЯСТ бўйича солиқ солинадиган базага қўшилган ҳолда ЯСТга тортилади.\n2017 йил 1 апрелдан бошлаб ЯСТ тўловчилари қурилиши молиялаштиришнинг марказлаштирилган манбаларини жалб этган ҳолда танлов савдолари асосида амалга оширилаётган объектлар бўйича ҚҚС тўлаши лозим. ... Далее


Ташаббускор партиядан ўринли ислоҳотлар кутиш мумкин | "Адолат" СДП\nМен 1980 йил Қашқадарё вилоятининг Шаҳрисабз шаҳрида туғилганман. Она юртимга, унинг ҳар бир қарич ерига, самимий ва очиқкўнгил одамларига бўлган меҳрим, ҳурматим чексиз.\nМактабни тамомлагач, улкан орзу-ниятлар билан пойтахтга йўл олдим. 2003 йил Ўзбекистон Миллий университетининг бакалавр даражасини, 2010 йилда С.Орджоникидзе номидаги Россия давлат геология-қидирув ва излаш университетининг геология мутахассислиги бўйича магистр даражасини тамомладим.\nИш фаолиятимни 2003 йилдан “Самарқанд геология” ишлаб-чиқариш бирлашмасида бошладим. 2006 йилга қадар шу корхонада геолог лавозимида ишладим, сўнг 2008 йилгача “Зармитон геология қидирув экспедицияси”да геолог ва бошқа лавозимларда фаолият олиб бордим. 2010-2011 йиллар “Қашқадарё геология қидирув экспедицияси” давлат корхонасида, 2011-2018 йилларда эса Ўзбекистон Республикаси геология ва минерал ресурслар Давлат қўмитасида турли лавозимларда ишладим. 2018 йилдан бугунги кунга қадар мазкур қўмита тасарруфидаги “Уранкамёбметгеология” Давлат унитар корхонаси инвестиция ва умумий масалалар бўйича директор ўринбосари лавозимида ишлаб келмоқдаман.\nХозирда мамлакатимизда бўлаётган янгиланиш жараёнларини мунтазам кузатиб бораман. Ижтимоий-иқтисодий, сиёсий ислоҳотлардан доимо хабардорман. Бугунги ўзгаришларнинг туб моҳиятини чуқур англаш, мақсадларини тушунишга ҳаракат қиламан. Шу сабабли сиёсий жараёнларда фаол иштирок этишга қарор қилдим. Бу мақсад мени сиёсий партияга аъзо бўлишга ундади.\nҚайси сиёсий партияга аъзо бўлишни кўп ўйлаб ўтирмадим. Айнан менинг фикрларим илгари сурилаётган ғояларига мос келганлиги боис Ўзбекистон “Адолат” СДПга аъзо бўлишга қарор қилдим. Партия томонидан жойларда ташкил этилаётган очиқ мулоқотлар, митинглар, сайловолди тарғибот-ташвиқот акциялари, партия фаолларининг аҳоли билан уюштираётган учрашувлари, уларнинг муаммоларини ўрганиб, ҳал этишда ташаббускор бўлишаётгани “Адолат”га бўлган ҳурматим ва ишончимни янада оширди.\nКуни кеча “Адолат” СДП Тошкент вилояти Зангиота туманида бўлиб ўтган учрашувда партия туман Кенгаши раиси жорий йил мамлакатимиз парламенти ва маҳаллий кенгашларига сайловларда партия вакиллари зиммасида турган улкан масъулият, ижтимоий адолат, илм-фан, таълим-тарбия ва соғлиқни сақлаш соҳасида аҳоли манфаатларини ҳимоя қилиш борасида олиб борилаётган устувор вазифалари тўғрисида батафсил маълумот берди. “Адолат” СДПнинг сайловолди дастуридан ўрин олган лойиҳалар ва асосий йўналишлар, шунингдек айни кунларда жадал амалга оширилаётган чора-тадбирлар ҳақида сўзлаб берди.\nФикримча, сиёсий тизимда парламент ва сиёсий партияларни барқарор ишлашини амалга оширмай туриб, ҳақиқий ва изчил демократик жараёнларга эришиб бўлмайди. Жамиятда бевосита инсон ҳақ-ҳуқуқлари ва манфаатларини ҳимоялашни дастурий мақсадларига айлантирган “Адолат” СДПга аъзо бўлишдек юксак мақсадга эришдим.\nЭнди мен оддий фуқаро эмас, мамлакатимиздаги йирик сиёсий партиянинг аъзосиман. Шу боис бор кучим, билимим ва салоҳиятим билан ўзим ишонган ва аъзоси бўлган партиянинг илғор ва ҳаётбахш ғояларини рўёбга чиқариш йўлида тинмай ҳаракат қиламан.


Шу билан бирга, олдиндан келишилганлигига қарамай, Хитой томони вакиллари биз юборган блоклар ўрнига бошқасини қайтаришлари мумкин деб хавфсираяпмиз. Айни шу сабабли юк қайтарилаётганида серия рақамлари ва бошқалар мос тушмаслиги мумкин. Божхонада муаммо бўлмаслиги учун қандай йўл тутишимиз керак?\n– БОЖХОНА кодексининг 22-моддасига кўра вақтинча олиб кириш (олиб чиқиш) шундай режимки, бунда божхона ҳудудида ёки ундан ташқарида товарлардан бождан, солиқлардан тўла ёки қисман озод этилган ҳолда ва товарларга нисбатан иқтисодий сиёсат чоралари қўлланилмасдан фойдаланишга йўл қўйилади. Бироқ вақтинча олиб чиқиш режимига жойлаштириладиган товарлар ўзгартирмасдан қайтарилиши лозим, табиий эскириш ёхуд нормал ташиш ва сақлаш шароитларида камайиш оқибатидаги ўзгаришлар бундан мустасно.\nВақтинча олиб чиқиш тартиби Товарлар ва транспорт воситаларини вақтинчалик четдан олиб келиш (четга олиб чиқиш) божхона режимига қўйиш қоидалари1 (бундан кейин – Қоидалар) билан белгиланади. Унга кўра товарга нисбатан ваколатли шахсга вақтинчалик четга олиб чиқишга рухсатнома бундай четга олиб чиқишнинг мақсад ва ҳолатларидан келиб чиққан ҳолда ҳудудий божхона бошқармаси томонидан берилади. Унга вақтинчалик четга олиб чиқишга рухсатноманинг сўралаётган муддатини кўрсатган ҳолда ариза берилади (Қоидаларга 1-илова). Аризага товарни етказиб бериш ёки бериш тўғрисидаги контракт (шартнома, битим) нусхаси (ижара шартномаси, лизинг, кафолатли хизмат кўрсатиш ва инвестиция лойиҳаси доирасида товарлар вақтинча четга олиб чиқилган ҳолларда), транспорт ҳужжатлари ва товарга илова қилинган ҳужжатлар нусхалари, ваколатли органларнинг рухсатномалари (агар товар қонун ҳужжатларига мувофиқ ваколатли органлар томонидан назорат қилиниши керак бўлса) илова қилинади. Ариза 5 иш куни мобайнида кўриб чиқилади.\nМасала ижобий ҳал этилган тақдирда Қоидаларга 2-иловага мувофиқ шакл бўйича товарни вақтинчалик четга олиб чиқишга рухсатнома берилади.\nОДАТДА жиҳозлар, бошқа мураккаб техник товарлар сотилганда ишлаб чиқарувчи томонидан кафолатли таъмирлаш имконияти назарда тутилади. Агар бундай товарлар хорижда сотиб олинса, нима қилиш керак? Юқорида таъкидлаганимиздек, вақтинча олиб чиқиш шартларидан бири товарларни ўзгармас ҳолатда қайтаришдир. Таъмирлаш чоғида мазкур шартни бажариш қийинлиги тушунарли. Бундай ҳолда таъмирлаш учун илгари импорт қилинган товарлар божхона ҳудудидан ташқарида қайта ишлаш божхона режимида олиб чиқилади.\nБКнинг 30-моддасига кўра товарларни қайта ишлашга, уларни таъмирлаш, шу жумладан тиклаш, янгилаш ва тартибга келтириш, уларнинг шикастланган ёки эскириб қолган таркибий қисмларини (элементларини) алмаштириш ёки тиклаш, шунингдек нуқсонларини бартараф этиш билан бир қаторда, қуйидагилар кириши мумкин:\nБОЖХОНА ҳудудидан ташқарида қайта ишлаш шундай режимки, бунда товарлар экспорт божлари, солиқлар тўланмаган ва иқтисодий сиёсат чоралари қўлланмаган ҳолда қайта ишлаш учун олиб чиқилиб, кейинчалик қайта ишлаш маҳсулотлари эркин муомалага чиқариш режимида олиб кирилади (БКнинг 33-моддаси). Мамлакатимиз божхона ҳудудида эркин муомалада бўлган ҳар қандай товарлар унинг остида жойлаштирилиши мумкин, олиб кирилиши (олиб чиқилиши) қонун ҳужжатлари билан тақиқланган товарлар бундан мустасно. Ушбу режимдан қуйидаги ҳолларда фойдаланиш мумкин эмас:\nагар товарларни олиб чиқиш импорт божлари ва солиқларнинг тўланган суммаларини қайтаришни, улардан озод қилишни ёки олиб чиқиш чоғида тўловлар олишни талаб қилиш учун асос бўлса;\nимпорт божлари ва солиқлардан озод этишнинг амал қилиб турган вақти мобайнида, агар унинг амал қилиши товарларни эркин муомалага чиқаришда уларни қайта ишлаш учун олиб чиқилгунга қадар фойдаланилган бўлса.\nҚайта ишлаш маҳсулотларини эркин муомалага чиқариш режимида олиб чиқиш чоғида импорт божлари ва солиқлар қайта ишлаш қийматига ҳамда қайта ишлаш маҳсулотларига нисбатан қўлланиладиган тўловлар ставкаларига қараб тўланади.\nБКнинг 34-моддасига кўра товарларни қайта ишлаш муддати божхона органи томонидан белгиланади ва бу муддат 2 йилдан ортиқ бўлиши мумкин эмас. Баъзан ТИФ иштирокчилари уни қайта ишлашнинг ўзи бошланишидан ҳисоблаш керак деб хато ўйлайдилар. Бироқ бу нотўғри фикр. Ушбу моддага кўра у товарлар қайта ишлаш режимида жойлаштирилган кундан бошланади. Айрим товар туркумлари билан олиб чиқилганда эса – товарларнинг дастлабки туркуми режимда жойлаштирилган кундан бошлаб. Қайта ишлаш белгиланган муддат тугаган кундан кечиктирмай якунланиши керак.\nТоварларни божхона ҳудудидан ташқарида қайта ишлаш режимида олиб чиқиш учун қайта ишлаш жараёни техник-иқтисодий асосланмаси (бундан кейин – ТИА) бўлиши лозим. У ТИАИСВга ёзма мурожаат қилиш йўли билан келишилади. ТИАни келишиш ва товарларни божхона ҳудудидан ташқарида қайта ишлашнинг Ўзбекистон Республикаси иқтисодий манфаатларига мувофиқлиги тўғрисида хулоса бериш тартиби Товарларни қайта ишлаш жараёнининг техник-иқтисодий асосларини келишиш ва божхона ҳудудидан ташқарида товарларни қайта ишлашнинг Ўзбекистон Республикаси иқтисодий манфаатларига мувофиқлиги тўғрисида хулоса бериш тартиби тўғрисида низом2 билан тартибга солинади.\nДиққат! Агар товарлар ва уларни қайта ишлаш маҳсулотлари қуйидаги ҳолларда биргина божхона органига тақдим этилса, қайта ишлаш жараёни ТИАни ТИАИСВ билан келишиш талаб қилинмайди:\nтоварларни қайта ишлаш тижорат тусида бўлмаса;\nқайта ишлашдан мақсад товарларни таъмирлаш бўлса;\nбир контракт бўйича қайта ишланадиган товарларнинг божхона қиймати ЭКИҲнинг 500 бараваридан ошмаса.\n1ВМнинг 13.04.2013 йилдаги «Ўзбекистон Республикасида товарлар ва транспорт воситаларини вақтинчалик четдан олиб келиш (четга олиб чиқиш) шартлари тўғрисида»ги 106-сон Қарорига 1-илова.\n2ТИАИСВ, ИВ, МВ ва ДБҚнинг АВ томонидан 31.10.2006 йилдаги 1634-сон билан рўйхатдан ўтказилган қарори билан тасдиқланган.


Абдулла Ҳожа, Туркистон-Америка ассоциацияси президенти\nБу йил мамлакатимиз Президенти Шавкат Мирзиёевнинг қарорига биноан республикасининг биринчи Президенти, буюк давлат ва сиёсат арбоби Ислом Каримов таваллудининг 80 йиллиги кенг нишонланади. Шу муносабат билан “Жаҳон” ахборот агентлиги номига хориждан халқимизнинг етук ўғлони ҳақида фикр-мулоҳазалар битилган хатлар келиши бошланди.\n- Мен Ўзбекистон Республикаси биринчи Президенти Ислом Каримов билан АҚШда бир неча марта кўришиш ва у кишининг суҳбатини олиш шарафига муяссар бўлганимдан бағоят ҳурсандман, - дейди АҚШда жойлашган Туркистон-Америка ассоциацияси президенти Абдулла Ҳожа. - Хусусан, диёримиз раҳбари Бирлашган Миллатлар Ташкилотининг сессиясида иштирок этаётган чоғида БМТ биноси олдида бир қанча ватандошлар у киши билан кўришиш ва суҳбатлашишни интизорлик билан кутиб туришар эди. Расмий тадбир якунидан сўнг Ислом Каримов ўз машинасини кўчада атайлаб тўхтатди, ундан тушиб, ўзбекистонликларни қутлади ва улар билан самимий суҳбат қурди. Бу эса биз учун жуда катта тарихий воқеа бўлди.\nБиринчи Президентимизнинг савобли амаллари жуда ҳам кўпдир. Улар орасида энг улуғи – Ўзбекистон мустақиллигини эълон қилиш, уни мустаҳкамлаш бўлди.\nҚолаверса, миллий истиқлолнинг илк йилларидаги қийинчиликларга қарамай, мамлакатнинг барқарор ривожланиши таъминланди, турли хил экстремистик-ақидапараст йўлларга қўшилишининг олди олинди. Ваҳоланки, юртимиз ҳам баъзи давлатлар цингари нотинч маконга айланиши мумкин эди. Шу ўринда, биринчи Президентнинг Ўзбекистон халқига ҳақиқий ислом динини танитиш ва диний олиму уламоларни тарбиялашга қўшган ҳиссаси беқиёсдир.\nЎйлайманки, Ислом Каримовнинг Ўзбекистон учун амалга оширган ушбу эзгу ишларини келгусида тарих муносиб баҳолайди.\nИслом Каримовнинг халқимиз учун фойдали қарорларидан яна бири – мамлакат бош вазири лавозимига Шавкат Мирзиёевни муносиб топгани бўлди. Бу киши ҳам 2016 йилда Ўзбекистон Президенти этиб сайланганидан сўнг қисқа вақт ичида жуда катта ишларни амалга оширди. Хусусан, куни кеча давлат раҳбарининг Олий Мажлис палаталарига Мурожаатномасини биз ҳам катта қизиқиш ва чуқур мамнуният билан тингладик. Ўз чиқишида Президент мамлакатдаги мавжуд камчиликларни очиқдан-очиқ айтди ва барчани уларни бир ёқадан бош чиқариб бартараф этишга, юртимизни янада ривожлантиришга ҳисса қўшишга даъват қилди. Бу борада Шавкат Мирзиёевни қутлаймиз ва ўз олдига қўйган мақсад ва режаларни амалга оширишда омад ёр бўлишини тилаб қоламиз.


Бакиев Қирғизистонга қайтиш нияти йўқлигини айтди\nҚирғизистоннинг шу йил апрел ойида ҳокимиятдан ағдарилган президенти Қурмонбек Бакиев ҳозир ҳам мамлакатга қайтиш ҳақида ўйламаётганини айтди.\nОзодлик билан суҳбатда Бакиев Қирғизистондаги айрим сиёсий партияларга парламентдан жой эгаллашлари учун хуфиёна молиявий ёрдамлар бергани ҳақидаги хабарларни ҳам рад этди.\n- Бу ҳаммаси бўҳтон, очиқ айтай, Худо кўриб турибди. Тўғри, менга анча-мунча партия вакилларидан: "Қурманбек Салиевич шу бизни қўллаб-қувватласангиз бўладими?" деган сўровлар бўлди. Мен уларга айтдим - Тўғри тушининглар, мен на моддий, на маънавий жиҳатдан бирон партияни қўллаган эмасман. Ўша мен билан ишлашган бир гуруҳ етакчилар ҳозир бошқа-бошқа партияларга ўтиб кетишган.\nУлар "Ата-Журт"да ҳам бор, "Ар-Намис"да ҳам бор, "Республика"да ҳам бор, "Бутун Қирғизистон"да ҳам бор. Мен уларга айтдим: "Сизлар бирлаша олмаяпсизлар, ҳозир мен бир партияни қўлласам-да, қолганларини қўлламасам бўлмайди. Эл барчангизни яхши билади, улар ҳозирги сиёсатчиларни беш қўлдай билади, шунинг учун уларни ўзлари тўғри қарорни беради", деганман. Мана, тўғри бўлиб чиқди, - деди ҳозирда Беларусда муҳожиратда яшаётган Қурмонбек Бакиев.\nҚирғизистонда 10 октябр куни ўтказилган сайловларда Бакиевнинг мамлакатга қайтариш ниятидаги миллатчи "Ата-Журт" партияси энг кўп овоз тўплаган эди.\n"Ата-Журт" раҳбарияти ҳокимиятдан кетказилган президент Қурманбек Бакиев қўли остида ишлаган шахслар бўлиб, улар ҳокимиятга келадиган бўлсалар, Бакиевни яна Қирғизистон президентлигига қайтариш ғоясини илгари сурганлар.\nПарламентда ўринга эга бўлиш учун талаб этиладиган беш фоизлик тўсиқдан ҳукуматпараст Социал-демократик ҳамда яна тўрт партия ўтишга муваффақ бўлди. Аксар кузатувчилар сайловларни адолатли ва шаффоф ўтди, деб баҳолашган.


Маҳмуд Бўрон. «Эр» топилди (ҳажвия) | www.ziyouz.uz\nБош саҳифа Ўзбек насри онлайн антологиясиМаҳмуд Бўрон (1957)Маҳмуд Бўрон. «Эр» топилди (ҳажвия)\nЕттинчи синфда ўқийман. Ўзимча, Бахтиёр Ихтиёров, Юрий Никулинман. Мактаб саҳнасида телевизорда кўрганларимни қайта-қайта ўйнайман. Ҳаммани кулдираман.\nКунлардан бир куни, биринчи соат дарси кетяпти. Тасаввур қилинг. Вжантималага ўхшаб кетадиган, кетворганидан нафақат ўқитувчиларни, балки ўқувчиларни ҳам ўзига мафтун қилиб қўйган геометрия муаллимамиз дарс ўтяпти. Кишибилмас мен уни севиб қолганман. Ҳурлиқо унча-мунча одамнинг қўли етмайдиган юлдуз қиз эди. Унинг доска олдида юришлари, шаҳло кўзларини тикиб, осмонлардан нигоҳ ташлаб қўйишлари мендек бўлғуси шилқим ёзувчини «ўлдирар», боз устига бу орзунинг ушалмаслиги бепичоқ сўярди. Буниси камдай, пари мактаб директорининг қизи, директор эса шафқат нималигини билмайдиган, нимаси биландир девга ўхшаб кетадиган одам эди.\nХуллас, дарс қизғин кетяпти. Севгилим доскага айлана чизиб, унинг марказидаги нуқтадан айлана чизиққа қадар кесма чизди. Биласиз, бу кесманинг номи радиус, лотинча r (эр) ҳарфи билан белгиланади. Муаллима шу ҳарфни ёзиб, ундан сўнг сўроқ аломатини қўйди. Айлана узунлигининг қиймати ҳам доскага ёзилди. Айлананинг узунлиги L, диаметрнинг( яъни, 2R) «пи»га кўпайтмасига тенг; «пи»нинг қиймати барча айланалар учун бир хил ўзгармас катталик бўлиб 3,1416 ни ташкил қилишини ҳисобга олиб, радиус узунлигини топиш талаб қилиняпти; яъни биз «эр»ни топишимиз керак. Опа сўради:\n— Қани, болалар, айтинглар-чи, менга нима керак? Мана, менга ҳамма шартлар берилган. Энди мен нимани топишим керак?\nҲамма жим. Атрофга қарайман. Негадир аълочилар ҳам мудраб ўтиришарди. Нима бало, ҳамманг кечаси билан мол боқиб чиққанмисанлар… дегандек уларга кўз ташладим. Опага нима кераклиги шундоғам кўриниб турибди-ку… Кулимсирадим. Буни севгилим кўриб қолди, денг. Шишадек йилтироқ, мушукникига ўхшаш кўзларидан нур порлаб сўради:\n— Қани «Никулин», ўзинг шумтака бўлсанг ҳам, баъзан калланг ишлаб туради. Хўш, менда ҳамма нарса етарли. Менга нима керак? Аълочиларни бир шарманда қил-чи!\nДўстона ҳазил қилгим келди. Бутун синфни ноқулай аҳволдан қутқариш мақсадим ҳам йўқ эмасди. Ҳатто ўзим учун ҳам кутилмаган даҳшатли гапни айтиб юбордим.\n— Бунинг ҳеч бош қотириб ўтирадиган жойи йўқ. Бу каллаварамлар шуниям билмай ўтиришибди. Шундоқ ҳам кўриниб турибди. Сизга табиат томонидан барча нарсалар керагидан зиёда берилган. Сизга эр керак!\nТарбияси ва даражаси ўзимдан қолишмайдиган бутун синф гапимнинг тагида қанақа «эр» яширинганини тушуниб, гуриллаб кулишсами денг!..\nЎзига қанақа эр кераклигини тушунган гўзаллик соҳибаси қўлига катта, дермантин муқовага солинган синф журналини олиб, ёнимга шошмай келди. Опанинг важоҳатини кўрган синфнинг нафаси ичига тушиб кетди. Мен бўлсам, ҳар ҳолда отасичалик урмас деган хаёлга бордим… Аммо мактабимиз «клеопатра»си журнални қулочкашлаб бошим узра кўтарди… Қанақа эр топиш кераклигини ўйлаб топган миям чайқалиб кетди. Ўзим партага ўтириб қолдим.\nШу воқеадан сўнг негадир муаллиманинг тўйини тезлатиб юборишди. Ва уни қўшни қишлоққа олиб кетадиган бўлишди. Тўй куни сузилиб турган келин-куёвнинг олдига икки жўрам билан бордим-да, келинга секингина:\n— Бундан маълум бўлдики, сизга унақа эмас, бунақа эр керак экан! — дедим.\nАлбатта мен бу жумлани роса ўйлаб, ёдлаб олган эдим. Келин еб қўйгудай ўқрайди. Куёв тушунмади. Мен жўраларим билан жуфтакни ростладим.\nТўйдан кейин мактабда ноҳақ жазоланган башоратчи ва адолатпарвар сифатида обрўйим ошиб кетди. Албатта, бутун мактаб жамоаси «Никулин»нинг нима учун жазоланганини билиб бўлган эди.\n← Аввалги Аввалги Маҳмуд Бўрон. Садоқат (ҳажвия)\nКейинги → Кейинги: Қулман Очилов. “Бонжур, мадам!” (ҳикоя)


Учдан кейин кеч - Ishonch.uz\nБош саҳифа Жамият Учдан кейин кеч\nЯпон адиби Масару Ибуканинг Нурмуҳаммад Наргиза Ҳамидулла қизи таржимасида чоп этилган «Учдан кейин кеч» китобидаги кўп мавзулар эътиборимни жалб этди.\nУлардан бири соғлом ҳаёт тарзи, яъни болаларнинг пиёда юриши қанчалик фойдали экани ҳақидадир.\nТехнологиялар ривожланган, тезкор даврда яшаяпмиз. Автомашиналар қатнови кўплиги сабаб оналар кўчаларда фарзандларини қўлларидан ушлаб, боланинг бемалол юришига рухсат бермайди. Аслида шошилмай юриш инсон учун фойдали машғулот бўлиб, инсоннинг фикрлаш жараёнига ижобий таъсир этади.\nАсарда қайд этилишича, япон ота-оналар фарзандларининг пиёда юришлари ва мустақил бўлишлари учун 7 ёшидан бошлаб мактабга пиёда ва ёлғиз юборишади. Ёки болаларнинг ўзлари метро, автобуслардан фойдаланишади. Уйга қайтиш жараёни ҳам худди шу тарзда кечади. Шунингдек, япон мактабларида фаррош ишга олинмайди. Ўз синфларини ўқувчиларнинг ўзлари тозалашади ва улар учун бу шунчаки иш эмас, балки вақтларини қувноқ ўтказишлари учун машғулот ҳисобланади. Ушбу машғулот «о-сўжи» деб аталиб, ўқувчилар канда қилмай ҳар куни такрорлашади.\nЯпон мактабларидаги яна бир қизиқ ҳолат бу – ошхонада овқатларнинг ишчилар эмас, балки ўқувчилар томонидан тарқатилишидир. Болалар супуришади, чангларни артишади, идишларни йиғиштиришади. Бу ишларнинг барчасини мамнуният билан бажаришади.\nЯпон мактабларининг бирида ўқитувчи бўлган Кёко Такишиманинг айтишича, ушбу ҳаракатлар болаларга қадам-бақадам ўргатилади. Машғулотлар уларнинг ўзига бўлган ишончи ортишига, меҳнатнинг қадрига етишига, атроф-муҳитни тоза сақлаш ва бир-бирларига нисбатан ҳурмати ортишига сабаб бўлади.\nМенинг фикримча, улар шу тариқа меҳнатсеварликка ўргатилади. Кичиклигидан мустақил ва меҳнатсевар бўлиб улғайган фарзандлардан келажакдаги фаолиятларида катта-катта ютуқлар кузатилади. Умуман олганда, япон педагогларининг хилма-хил методларидан, ўқувчиларга ҳам таълим, ҳам тарбия берувчи машғулотларидан ибрат олса, арзийди.\nТошкент шаҳридаги Ёджу\nтехника институти талабаси\nАввалги саҳифа«Намунали» бошоғриқ\nКейинги мақолаДўстлик ришталарини мустаҳкамланган эзгулик поезди


Ушбу хайрли ишларни рўёбга чиқаришда фуқаролар йиғинлари, “Камолот” ЁИҲ, хусусий уй-жой мулкдорлари ширкатлари, корхона ва ташкилотлар ходимлари, таълим муассасалари ўқитувчилари, ўқувчи ҳамда талабалари — кенг жамоатчилик вакиллари фаоллик кўрсатди.\n— Умумхалқ хайрия ҳашарида 18,4 миллион нафардан ортиқ аҳоли, шу жумладан, 11,5 миллион нафарга яқин ёшлар фаол қатнашди, — дейди “Маҳалла” хайрия жамоат фонди республика бошқаруви раиси ўринбосари Д. Усмонов. — Икки кун мобайнида улар томонидан 43,7 минг гектардан зиёд майдон ободонлаштирилди, 27,7 минг километрлик ариқ ва лотоклар тозаланди, 8,8 мингта қабристон ҳамда 800 га яқин зиёратгоҳ тартибга келтирилди. Шу билан бирга, 12 миллионга яқин манзарали, 10 миллиондан зиёд мевали дарахт кўчатлари экилди. Кўчалар ва йўлларни янада кўркамлаштириш мақсадида 14 миллиондан ортиқ гул кўчатлари ўтқазилди.\nҲашар кунларида аҳолининг ижтимоий ҳимояга муҳтож қатламларига беминнат мурувват ёрдамлари кўрсатишга ҳам алоҳида эътибор қаратилди.\nЖумладан, 21 мингдан зиёд оилаларнинг уй-жойлари ҳашар йўли билан таъмирланди. 26 мингдан ортиқ эҳтиёжманд оилалар, шу жумладан, 11 мингдан кўпроқ ногирон ва ёлғиз қариялар ҳолидан хабар олиниб, уларга моддий ёрдамлар кўрсатилди. Мазкур хайрия тадбирлари учун жами 3 миллиард 600 миллион сўмликка яқин маблағ сарфланди.\nФориш туманидаги “Нурак” маҳалласи фаоллари ташаббусидан ҳудудда яшовчи уруш қатнашчиси Н. Аясовнинг кўнгли тоғдек кўтарилди. Отахон уйининг таъмири учун “Маҳалла” хайрия жамоат фонди томонидан 3 миллион сўмлик моддий ёрдам ажратилди. Жиззах вилояти бўйича 1745 нафар уруш ва меҳнат фахрийсига, муҳтож оилалар, ногирон ва ёлғиз кексаларга моддий кўмак берилди.\nБу йўналишдаги ишлар Андижонда ҳам изчил олиб борилди. Икки кун давомида бу ерда 1700 нафардан зиёд ёлғиз, боқувчисини йўқотган ҳамда ногиронларга уй-жойларини таъмирлашга маблағ ажратилди.\n— Наврўз байрами шукуҳи кезаётган айни дамларда ўтказилган умумхалқ хайрия ҳашари кунларида навоийликлар ҳам янги-янги ташаббусларга қўл урди, — дейди “Маҳалла” хайрия жамоат фондининг Навоий вилояти бўлими масъул котиби С. Туробов. — Жумладан, Кармана туманидаги “Деҳқон” маҳалла фуқаролар йиғини янги бинога кўчиб ўтди. Фонднинг 270 миллион сўм маблағи ва маҳалла тадбиркорлари ҳомийлиги ҳисобидан бунёд этилган кўркам иншоот атрофига мевали ҳамда манзарали дарахтлар ниҳоллари ва гул кўчатлари ўтқазилди.\nҲашар кунлари ижтимоий объектларни фойдаланишга топшириш ва шу орқали янги иш ўринлари яратиш, болалар спорт майдончаларини қуриш, боғлар барпо этиш билан боғлиқ эзгу ишлар ҳам анъанага айланган.\nШу жумладан, республика бўйича маҳаллаларда ижтимоий, савдо ва маиший объектлар — 19 та маҳалла идораси ҳамда гузари, 22 та болалар майдончаси, 95 та савдо ва маиший хизмат кўрсатиш шохобчаси, 14 та ишлаб чиқариш цехи фойдаланишга топширилди.\n— Маҳалламизда тўрт минг нафардан зиёд кишилар истиқомат қилади, — дейди пойтахтимизнинг Чилонзор туманидаги “Олмазор” маҳалла фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Д. Камолова. — Ҳашар кунларида уларнинг кўмагида катта ҳажмдаги ишлар уддаланди. Мисол учун, тадбиркорларимизнинг ёрдами билан маҳалламизда болалар майдончаси ташкил қилдик. Бундан мурғак қалб эгалари қанчалик севинганини кўрсангиз эди.\nУмуман, умумхалқ хайрия ҳашари юртимизнинг барча ҳудудида ана шундай бунёдкорлик, яратувчанлик ҳамда меҳр-мурувват тадбирларига бой бўлди.\nОбодонлаштириш ва кўкаламзорлаштириш ойлиги доирасидаги бундай эзгу саъй-ҳаракатлар изчил давом эттирилмоқда.\nМазкур рукндаги бошқа мақолалар: « Инсон манфаатлари устувор\tАхборот-коммуникация технологиялари: Меҳнат унумдорлиги ва тараққиёт »


Ҳукуматнинг тўйларни чекламаслиги ҳақидаги хабарлари ортидан 2018 йилнинг 2 июлида Тошкентда 13 та карнайчи иштирокида ўтказилган тўй тасвирлари тармоқда тарқалган эди.\n29 июнь куни Ўзбекистон Олий Мажлиси Сенатининг ўн бешинчи ялпи мажлисида тўй анъаналарини меъёрий ҳужжатлар билан чекламаслик қарори ҳақида билдирилганди.\nТўйларни ихчамлаштириш таклифини илгари суриб келган президент Мирзиёев шу куни Олмазор туманида чиқишида тағин шу ҳақда гапирди.\n“Олмазор туманидан бошланглар шундай 50 кишилик намунали тўй қилишни. Хавф-хатар бўлмайди у ерда. 505 та маҳаллада биттадан намунавий тўй бўлади”, – деди президент.\nПрезидент бу таклифини шу йилнинг бошида илгари сурган, қарор 15 июнь куни чиқиши керак эди, бироқ қарор ой охирига қадар сурилиб келди.\nСўнгги 27 йил давомида ундан олдин ўтган президент Каримов даврида ҳам дабдабали тўйларни чеклаш ҳақида ҳужжатлар қабул қилинган эди.\nЎзбекистон президентининг 1998 йил 28 октябрда имзолаган фармони бунга мисол.\n“Лавозимини суиистеъмол қилаётган раҳбарлар, оёғи ердан узилган, манманликка берилиб кетган ҳавойи мансабдорларнинг номақбул ҳаракатлари маҳаллаларда, истиқомат жойларида соғлом муҳит бузилишига сабаб бўлмоқда, оддий одамларнинг нафсониятларига тегмоқда, уларнинг адолатга, умуман, давлат ҳокимиятига ишончига зиён етказмоқда. Мазкур интилишларнинг носоғлом мусобақага айланиб кетиш ҳоллари дабдабали тўй-ҳашамларни ўтказишга қурби етмаган ор-номусли кишиларни оғир аҳволга туширмоқда”, дейилган эди Каримовнинг ушбу фармонида.\nКейинчалик 2015 йилнинг 15 июнида Халқ депутатлари Тошкент шаҳар кенгаши тўй кортежидаги машиналар миқдорини ва ортиқча дабдабаларни чеклаш ҳақида қарор чиқарган. Ҳукумат бу қарор юзасидан яна бир қатор тавсиялар ҳам ишлаб чиққан эди.\nБугунги кунда ўзбек ҳукуматининг ҳам, жамиятининг ҳам барча муаммолар қолиб, ҳамон тўйларни қандай ўтказиш ҳақидаги бош қотираётгани Беҳбудийнинг бундан юз йил бурунги гапларини эслатди.\n“Тўй ва таъзияға сарф қилинатургон оқчаларимизни биз, туронийлар илм ва дин йўлиға сарф этсак, анқариб оврупойилардек тараққий этармиз. Йўқ, ҳозирги ҳолимизға давом этсак, дин ва дунёға зиллат ва мискинатдан бошқа насибамиз бўлмайдур”, дея ёзган эди у “Ойна” журналида (1915 йил, 13-сон, 338—342-бетлар) босилган мақоласида.\ndata-title="Машшоқ оч қолмаслиги учун қашшоқ тўй қилсин" data-description="<p>Ҳукуматнинг тўйларни чекламаслиги ҳақидаги хабарлари ортидан 2018 йилнинг 2 июлида Тошкентда 13 та карнайчи иштирокида ўтказилган тўй тасвирлари тармоқда ..." data-image="https://eltuz.com/wp-content/uploads/2018/07/rasm3969.jpg" data-url="https://eltuz.com/satira/206230/" data-services="facebook,odnoklassniki,twitter,telegram" data-counter="ig">\n24 апрелда Ёшлар иттифоқининг ўтмишдоши “Камолот” ташкил топган эди\nБу йил Ўзбекистонда Ёшлар иттифоқи ташкилотининг ўтмишдоши “Камолот” ёшлар ижтимоий ҳаракати ташкил топганига 19 йил тўлади. Эски комсомол ўрнига ...\nЎзбеклар отаси Шайбоний нега унуттирилди?\n“Миллий тарих” моҳиятан конструкт эканлиги ҳақида кўп гаплашганмиз. Бугунги ўзбек миллий тарихи ўтган асрнинг 20–40-йилларида Якубовский ва бошқа олимлар ...\nИслом Каримов ўлди\nЎзбекистонни 27 йил давомида шафқатсизлик ва қонунга хилоф равишда бошқарган авторитар президент Ислом Каримов 78 ёшида ўлди. Бу ҳақда ...\nПайшанба куни Қашқадарё вилоятида Enter Engineering компаниясининг ғалаён кўтарган ходимлари билан суҳбатлашган Ғузор тумани ҳокими Беҳзод Суюнов катта концерт ...


Тадбирда сўзга чиққанлар юртимизда Президентимиз ташаббуси билан яратилган соғлиқни сақлаш бўйича миллий модель мамлакатимизда инсон манфаатларини муҳофазалаш ҳамда халқимизнинг турмуш фаровонлигини юксалтиришда юксак самаралар бераётганини таъкидлашди.\nДарҳақиқат, юртимизда аҳолига бирламчи тиббий-профилактика хизмати, шошилинч ва ихтисослаштирилган тиббий ёрдам кўрсатиш, оналик ва болаликни муҳофазалашнинг самарали тизими шакллантирилди. Аҳолига замонавий тиббий хизматни янада яқинлаштириш мақсадида вилоятларда кўп тармоқли тиббий диагностика марказлари ташкил этилди. Аҳолининг репродуктив саломатлигини мустаҳкамлаш, оилада соғлом фарзандларни камолга етказиш вазифаси умуммиллий ҳаракатга айланди. Бу борада давлатимиз раҳбарининг 2011 йил 28 ноябрда қабул қилинган “Соғлиқни сақлаш тизимини ислоҳ қилишни янада чуқурлаштириш чора-тадбирлари тўғрисида”ги қарори мазкур йўналишдаги ишларни янги босқичга кўтаришда муҳим омил бўлаётир.\nШу билан бирга, тиббиёт муассасаларини реконструкция қилиш, соғлиқни сақлаш соҳасининг моддий-техник базасини такомиллаштириш мақсадида кенг қамровли ишлар амалга оширилаётир. Давлат бюджетидан соғлиқни сақлаш соҳасига ажратилаётган маблағлар ҳажми йилдан-йилга кўпаймоқда.\nАнжуманда мамлакатимизда тиббиёт соҳасида амалга оширилаётган изчил ислоҳотлар хасталикларнинг олдини олишда муҳим аҳамият касб этаётгани таъкидланди. Бинобарин, мамлакатимизда жорий йилнинг “Соғлом бола йили” деб эълон қилиниши ҳамда шу асосда Давлат дастури қабул қилиниши муносабати билан ҳукуматимиз томонидан муҳим вазифалар белгилаб берилди. Айни пайтда Дастурда кўзда тутилган долзарб вазифаларни амалга оширишда давлат, жамоат ташкилотлари, соғлиқни сақлаш муассасаларининг ҳамкорлиги самарали бўлаётир.\nТадбирда журналистларни қизиқтирган саволларга мутахассислар томонидан жавоб берилди.\nМазкур рукндаги бошқа мақолалар: « Аҳоли саломатлиги доимий муҳофазада\tКенг кўламли тиббий ислоҳотлар самараси »


18 январ 2021, Тошкент вақти: 10:14\n28 феврал куни эрталаб Калининграднинг Гвардейский туманидаги 7-сонли ахлоқни тузатиш колониясидан озодликка чиққан 1981 йилда туғилган ўзбекистонлик Жалолбоев Латиф Турсунович ўғирлаб кетилди.\nБу хабарни Озодликка тасдиқлаган “Мемориал” Инсон ҳуқуқлари маркази фаоли Баҳром Ҳамроев Латиф номаълум шахслар томонидан машинага солиб олиб кетилгани аниқлаганини айтди.\n- Мен ҳозир Калининграднинг Гвардейский шаҳарчасидаман. Бугун саҳар соат 7:00-да 7-сонли колониядан уни озод қилишган ва кимлардир колония эшиги тагидан мажбуран машинага миндириб олиб кетишган. У менга телефон қилиб “Ака, мени ўғирлаб кетишяпти, тезроқ келинг!”, деди. Уни аслида бугун 11:00-да қўйиб юборишлари керак, уни эса эрталаб чиқариб юборишган. Мен “09:15-да Калининград аэропортида бўламан, вақтини чўзишга ҳаракат қилинг”, деб айтдим. У имкони йўқлигини айтди, олиб кетяпти, деди. Мана энди, ҳақиқатан гувоҳи бўлдим – бола йўқ, дейди Баҳром Ҳамроев.\nҲуқуқ фаоли Латифни олиб кетилаётганига шу қамоқхонада жазо ўтаётган бошқа бир шахс гувоҳ бўлганини аниқлаган.\nБаҳром Ҳамроев Латиф ва унинг яна икки акаси - 32 ёшли Жалолбоев Олим ва 29 ёшли Жалолбоев Ҳакимлар Ўзбекистонда қидирувда эканини гапиради.\n- Уч ака-ука қамоқхонада ҳозир, Северний посёлкасидаги миграция марказида, чунки улар олдин 4-тергов изоляторида эди. Улардан бири (19 яшар Ўзбекистон фуқароси Абдусамад Фазлиддинов – таҳр.) ўзини осиб ўлдирган эди. Булар ҳаммаси Калининградда биргаликда қурилишда ишлашган. Латифни Ўзбекистон махфий хизмати олиб кета олмаган эди олдин: буни тўхтатиб қолган эдик, дейди 2 йилдан бери ака-ука Жалолбоевлар “Мемориал” ҳимояси остида эканини гапирган ҳуқуқ фаоли Баҳром Ҳамроев.\nСуҳбатдошга кўра, Жалолбоев Латиф 2012 йилнинг ўрталарида ўз юртдошлари берган қалбаки пул билан дўкондан харид қилаётганида қўлга тушгани ва икки йиллик қамоққа маҳкум этилган.\nАниқланишича, Жалолбоевлар халқаро терроризм ва экстремистик ташкилотларга алоқадорликда айбланмоқда.\nҲамроев одам ўғирланиши юзасидан маҳаллий ҳуқуқ-тартибот идораларига ариза билан мурожаат қилгани ва Латиф Жалолбоев полиция томонидан қидирилаётганини билдирди.\n- Латифни ўғирлаб кетилгани юзасидан ариза бердим, у ҳозир қидирувга берилди. Гап шундаки, Ўзбекистон махфий хизматлари Россия махфий хизматларини ҳам алдашга ўтган. Ўғирланаётган одамларни посольство берган “Ватанга қайтиш ҳужжати” билан олиб кетиляпти: ҳар бир ўғирланаётган одам учун тайёр сертификатлар бор. Яъни ноқонуний йўллар билан, алдаб олиб кетишяпти. Ваҳоланки, Жалолбоевлар қочқинлик мақомини олиш арафасида турибди, деди Баҳром Ҳамроев.\nЭслатиб ўтамиз, 2012 йилнинг 15 ноябр куни Москванинг Внуково аэропортида Калининграддан Наманганга транзит билан учиб кетаётган беш нафар ўзбекистонлик ҳибс этилган эди.\nОзодлик сўровига полиция бўлимида Дадаев Абдусамад, Муҳаммадхўжаев Раҳматуллоҳ, Низомов Авазбек, Жалолбоев Олим, Жалолбоев Ҳакимжонлар Ўзбекистон Жиноят Кодексининг 244-моддаси асосидаги айбловлар билан қидирувда эканини билдиришган.\n7 декабрь куни наманганликлар сақланаётган СИЗО-4 тергов изоляторига уч нафар Ўзбекистон ички ишлар ходимлари келган ва уларни сўроққа тутган. Маҳбуслардан олинган маълумотга кўра, уларга Ўзбекистонда ҳибс этилган бошқа бир танишининг тирноқлари юлинган ва калтакланган юзи тасвирга туширилган фотолар кўрсатилган, улар аллақандай ҳужжатларга қўл қўйишга мажбурланган.\nМаҳбуслардан энг ёши бўлган Абдусамад Фазлиддинов ўзбек милиция ходимларининг гап-сўзларидан кейин тушкунликка тушиб қолган ва икки кун ўтиб – 9 декабр куни ўз камерасида чойшабдан арқон ясаб ўзини осиб ўлдирган.\nОзодлик 2012 йилнинг 27 декабрида 19 яшар Ўзбекистон фуқароси Абдусамад Фазлиддиновнинг жасади яқинлари томонидан Москвадан Наманган шаҳрига олиб кетилгани ҳақида хабар берган эди.


Ўзбек судяларига миллионлаган сўмлик кредит берилади\n11 май 2021, Тошкент вақти: 18:38\nЎзбекистон ҳукумати судяларга имтиёзли шартлар билан уй-жой сотиб олиш учун ипотека кредитларини бериш тартибини тасдиқлади.\nҲукуматнинг ўтган ҳафтада тасдиқланган бу қарори ҳарбий суд судяларидан ташқари барча судяларга дахлдор экани қайд этилган ва кредитлар 10 йилдан кам бўлмаган муддатга берилиши белгиланган.\nҚарорда судяларга берилажак кредит ҳажми ариза берилган пайт учун белгиланган энг кам иш ҳақининг 2000 баробаридан кўп бўлмаслиги лозим, дея кўрсатилган. Ўзбекистонда энг кам иш ҳақи миқдори жорийнинг йил 1 августидан 72335 сўм қилиб белгиланганини ҳисобга олсак, шу кунда ўзбекистонлик судя 144 миллион 670 минг сўм кредит ола билиши мумкинлиги келиб чиқади. Бу маблағ қора бозор курси бўйича 53 187 АҚШ долларига ($1=2720 сўм), расмий курс бўйича эса 73 811 АҚШ долларига ($1=1960 сўм) тенг.\nҲукумат қарорида тижорат банки томонидан судяларга бериладиган ипотека кредити суммаси сотиб олинажак якка тартибдаги уй ёки кўп қаватли уйдаги квартира қийматининг 75 фоизидан кўп бўлмаслиги кераклиги қайд этилган.\nТошкентдаги манбаларимиздан олинган маълумотларга кўра, ҳозирда пойтахтдаги икки хонали ўртача квартираларнинг нархи 30-35 минг атрофидадир. Аммо бу ерда гап кўпроқ совет замонида қурилган уйлар ҳақида кетаяпти. Янги қурилаётган ва тошкентликлар орасида “Габус уйлари” деб аталувчи уйлардаги квартиралар нархи 70-120 минг доллар атрофида экани назарга олинса, судяларга берилажак кредит миқдори мазкур уйлар қийматининг ўртача 75 фоизига тўғри келмоқда.\nҚарорда кредит олиш учун судя сотиб олинадиган уй қийматининг 25 фоизи миқдорида маблағга эга бўлиши лозимлиги, айни пайтда бу пул Судлар ва адлия идораларини ривожлантириш жамғармаси маблағлари ҳисобидан судя ҳисобига ўтказилиши мумкинлиги айтилган.\nШунингдек, қарорда ўзи доимий қайдда турмайдиган ҳудудларга тайинланган (сайланган) ва уй-жой билан таъминланмаган судяларга ҳар ой ижара ҳақига тенг товон пули тўланиши кўрсатилган. Хусусан, Тошкентда ишлаётган судяларга энг кам иш ҳақининг тўрт баробарида ёки 289340 сўм, Нукус ва вилоят марказларида энг кам иш ҳақининг уч баробарида ёки 217005 сўм, бошқа шаҳарлар ва туман марказларида эса энг кам иш ҳақининг уч баробарида ёки 144670 сўм товон пули берилиши қайд этилган.\nАгар судянинг оила аъзолари сони уч ёки ундан кўп бўлса, товон пулига яна 50 фоиз қўшиб берилади.


realme GT 5G'нинг техник жиҳатлари ва қадоқ таркиби билан танишамиз - Terabayt.Uz\nOppo Reno 7 жонли суратларда\nGalaxy смартфонларининг Android 12 операцион тизимига ўтиш саналари эълон қилинди\nrealme GT 5G'нинг техник жиҳатлари ва қадоқ таркиби билан танишамиз\nrealme'нинг 2021 йилги флагмани компаниянинг Snapdragon 888 платформасида ишловчи илк қурилмаси ҳисобланади. Смартфон юқори тоифа техник жиҳатларга тўла ва айни дамда кишини беэътибор қолдирмайдиган нархда сотилади.\nЎҚИНГ: realme 8 5G'нинг техник жиҳатлари ва қадоқ таркиби билан танишамиз\nҚарши олинг: realme GT 5G. Смартфон Qualcomm'нинг энг сўнгги флагман чипида ишлайди, бироқ бу — девайснинг кўплаб мақтовга арзирли жиҳатларидан бири холос. Қурилма Samsung'нинг намуна олиш частотаси 360Hz бўлган 120Hz AMOLED экрани билан жиҳозланган. Бундан ташқари, бир жуфт Dolby карнай, 65 ваттда тезкор қувватланиш имконияти ҳам бор. Смартфонга 65 ваттлик SuperDart зарядчиги қўшиб берилади.\nУшбу смартфоннинг орқа корпусига realme учта камера ва олд томонга битта селфи камера қўйишга қарор қилган. Асосий орқа камера 64МП Sony IMX682 камераси бўлиб, унга 8МП ультракенг ва 2МП макрообективлар шерик қилинган. Олд камера резолюцияси эса 16МПга тенг.\nrealme GT 5G'ни «флагман қотили» деб аташ мумкин. Ушбу мақомга лойиқ бўлиш учун смартфонда ҳамма нарса бор — флагманча экран, флагманча унумдорлик, флагман камера, флагман аккумулятор/қувватланиш ва «қотилона» нарх.\nrealme GT 5G'нинг техник жиҳатлари:\n> Корпус: 158.5х73.3х8.4 мм, 186г; шишадан ишланган олд ва орқа панель, пластик ром.\n> Дисплей: 6.43" Super AMOLED, 120Hz, 1080х2400p резолюция, 20:9 форма фактори, 409ppi зичлик.\n> Чипсет: Qualcomm SM8350 Snapdragon 888 5G (5 nm): саккиз ядроли (1x2.84 GHz Kryo 680 & 3x2.42 GHz Kryo 680 & 4x1.80 GHz Kryo 680; Adreno 660.\n> Хотира: 128ГБ 8ГБ RAM, 256ГБ 12ГБ RAM; UFS 3.1.\n> Орқа камера: •Кенг (асосий): 64 МП, f/1.8, 26 мм, 1/1.73", 0.8µм, PDAF; •Ультракенг: 8 МП, f/2.3, 16мм, 119˚, 1/4.0", 1.12µм; •Макро: 2 МП, f/2.4.\n> Олд камера: 16 МП, f/2.5, 26 мм (кенг), 1/3.0", 1.0µм.\n> Видео ёзув: •Орқа камера: [email protected]/60 кадр/сек., [email protected]/60/240 кадр/сек., гиро-EIS; •Олд камера: [email protected] кадр/сек.\n> Аккумулятор: 4,500 мАс; 65 ватт тезкор қувватланиш, 35 дақиқада 100% (рекламага кўра).\n> Нархи: 430 доллардан бошланади.\nҲеч қайси флагман қотили мукаммал эмас. realme GT ҳам бундан мустасно эмас. Юқори тоифа ўрта синф смартфони бўлгани учун қаҳрамонимиз чанг/сувдан ҳимояга эга эмас, зум камераси йўқ. Ваҳоланки, қурилма нархини инобатга олсак, буларга кўз юмса бўлади.\nrealme GT 5G одатдагидан каттароқ, (сариқ эмас) қора қадоқда сотилади. Қадоқ ичидан 65 ваттлик SuperDart қувватлагич, 6.5А номиналли USBC кабели, шаффоф силикон ғилофи ва қўлланмалар ўрин олган.


Ўзбекистон Республикаси Адлия вазирлиги - “Халқ таълими соҳасидаги ислоҳотлар пойдевори” мавзусида семинар ўтказилди\n13:44:48 (GMT +5), Пш, 29 окт 2020\nБош прокуратура, Халқ таълими вазирлиги ва Адлия вазирлиги билан ҳамкорликда жорий йилнинг 13 декабрь куни халқ таълими тизимидаги юридик бўлим ходимларининг ҳуқуқий маданияти ва саводхонлигини ошириш бўйича семинар ташкил этилди.\nМазкур тадбир Ўзбекистон Республикаси Конституцияси қабул қилинганининг 27 йиллиги ва “Халқаро коррупцияга қарши курашиш куни” муносабати билан ўтказилди.\nУшбу семинарда халқ таълими тизимининг юридик хизмат ходимлари иштирок этишди. Унда умумий ўрта таълим тизимини тубдан ислоҳ қилиш, коррупциянинг олдини олиш, жисмоний ва юридик шахсларнинг мурожаатларини кўриб чиқиш ҳамда қонунчиликни такомиллаштиришда юридик хизмат ходимларининг ўрни ва роли ҳақида сўз юритилди.\nШунингдек, семинар иштирокчилари ўзларини қизиқтирган саволларга жавоб олишди.\nТадбир якунида Халқ таълими вазирлиги томонидан таълим тизимидаги юридик хизмат ходимлари орасида алоҳида ўрнак кўрсатган ва жонкуярлик кўрсатаётган ходимлар тақдирланди.


13.08.2018 — ОЛТИН ВОДИЙ\nАрхив: Август 13, 2018\nСуперлига 22-турида 3 та принципиал ўйин бор. Улар бир вақтда ўтади\nСуперлиганинг 21-тури якунига етгач, 22-тур учун қизиқиш янада ортди.\nҲасан Рўзиев четлатилди лекин кўп нарсани ўзагартирди\nСуперлига 21-тур учрашувлари доирасидан ўрин олган «Металлург» – «Қизилқум» ўйини 2:1 ҳисобида якунланганидан хабарингиз бор.\nЭктор Купер бошчилигидаги Ўзбекистон МТЖ 22 августдан бошлаб Тошкентда йиғинга киришади\nЎзбекистон МТЖ сентябрда Сурия, октябрда КХДР ва Қатар билан Тошкентда ўйнайди\nМаълумки, куз ойларида бир қатор ФИФА кунлари мавжуд. Мазкур кунлардан унумли фойдаланиш мақсадида, Тошкентда Ўзбекистон миллий терма жамоаси учун ўртоқлик ўйинлари ташкил қилиш борасида бир қатор чора-тадбирлар амалга оширилди. 6 сентябрь куни пойтахтимиздаги “Миллий” стадионида Ўзбекистон миллий терма жамоаси Сурияга қарши...\nЎзбекистон чемпионатлари янгича форматда олиб борилаётгандан буён мухлисларнинг учрашувларга бўлган қизиқишлари тобора ортмоқда. Миллий чемпионатларимизнинг Суперлига ва Про-Лига форматларига ўзгартирилиши бутун мавсум давомида интриганинг сақлаб турилиши ва учрашувлар айни томошабоп ва кескин курашларга бой ўтишига хизмат қилмоқда.\nИлҳом Мўминжонов: «Суперлигада осон ўтадиган ўйин йўқ»\n“Навбаҳор” – “Бухоро” учрашувидан сўнг мезбонлар устози Илҳом Мўминжонов қуйидагича фикр билдирди: — Бугунги баҳс қийин бўлишини аввалдан билган эдик. Зеро PEPSI Суперлигада осон ўйин деярли йўқ. Бугун шогирдларим ўз ўйинларини намойиш этиб, якунда ғалаба қозона олишди. Бунинг учун уларга...\nСуперлига. «Навбаҳор» ўз майдонида ғалаба қозонди\nЎзбекистон Суперлигаси 21-тур “Навбаҳор” ва “Бухоро” учрашуви якунланди. Наманганда кечган учрашувда мезбонлар 2:0 ҳисобида ғалаба қозонди.\nНўъмон Ҳасанов: Отақўзиевни гол уришига ишонган эдим\nPepsi Суперлига 21-тур доирасидаги “Қўқон-1912” – “Пахтакор” учрашувидан кейинги матбуот анжуманинг иккинчи қисмида жамоамиз устози Нўъмон Ҳасанов ва учрашувнинг энг яхши ўйинчиси Қувондиқ Рўзиевлар қатнашишди. Нўъмон Ҳасанов: – Томошабинбоп ўйин бўлди. Бугун фақат ғалаба учун майдонга тушгандик. Биринчи бўлимда 3...\nҚЎҚОНДА ЖАНГОВОР ДУРАНГ\nБугунги учрашув ҳар икки жамоа учун муҳим аҳамият касб этарди. Бугунги баҳс ҳар икки жамоа учун ҳаёт-мамот жангига айланганди. Шунинг учун футболчиларимиз бугунги баҳсга жиддий тайёргарлик куришганди. Бугунги баҳс олдидан таркибимизда йўқотишлар бор эди.


Тинчлик абадий бўлсин - Уч илдиз\nТинчлик абадий бўлсин\nby Тўлқин Эшбек · 08.02.2019\nЭзгу ниятли барча инсонларнинг Яратган биринчи тилаги — Тинчлик!\nНадоматлар бўлғайки, дунё тинчлигига рахна солаётганлар ҳам кам эмас. ЎзМУ Журналистика факультетини аъло баҳолар билан тамомлаган истеъдодли журналистнинг қуйидаги таҳлилий мақоласи Сизни ҳам бефарқ қолдирмайди.\n09.02.2019 12:35 0 5548\nАҚШ жорий йилнинг 1 февралида «Ўрта ва яқин узоқликдаги ракеталарни йўқ қилиш ҳақидаги битим»дан чиқишга қарор қилди. Бу ҳужжат «Ракетага қарши мудофаа тизими бўйича шартнома,Стратегик ҳужум қуроллари тўғрисидаги шартнома»нинг бири ва яхлит қисми саналади. Таъкидлаш керакки, мазкур ҳужжат ядро бомбаси ёки каллакларини ишлаб чиқаришни эмас, уни етказиш воситаларини йўқ қилишни назарда тутади.\nДўрмонда Наврўз шодиёналари\nЖурфакка қабул бўйича таклифлар\nNext story Бесконечная любовь к великому художнику слова\nPrevious story Алишер Навоий – адабиётимизнинг буюк сиймоси


Бир қатор Европа давлатлари Гуаидони Венесуэла президенти деб тан олди\nБир қатор Европа давлатлари Гуаидони Венесуэла...\n04.02.2019 15:31 0 45\nИспания, Франция, Буюк Британия Хуан Гуаидони Венесуэланинг вақтинчалик президенти сифатида тан олди.\nМасалан, Британия ташқи ишлар вазири Жереми Хант Твиттердаги саҳифасида мазкур қарорни эълон қилган бўлса, кейинроқ Франция президенти Эммануель Макрон ҳам Хуан Гуаидони давлат раҳбари сифатида тан олганини маълум қилган. Испания бош вазири Педро Санчес ҳам худди шу мазмунда баёнот берган.\nДунё мамлакатлари мухолифатчи Гуаидо ёки президент Мадуро масаласида турли позицияларда қолмоқда.\nАмалдаги президент Николас Мадурога қарши бошланган намойишлардан сўнг, мухолифатчи Гуаидо ўзини президент сифатида эълон қилган ва Венесуэлада қўшҳокимиятчилик вужудга келганди.\nБуюк Британия Венесуэла Европа\nИқтисодиёт 14/10, 22:06\nХориж 14/10, 12:32


Ahlisunnat.uz | Кема ва портларда намоз\nБош саҳифа / Намоз / Кема ва портларда намоз\nКема ва портларда намоз\nСавол: Кема билан турли давлатларга бораман. Кема ва портларда намозни қандай ўқийман. Тўрт ракатлик намозларни икки ракат қилиб ўқийманми?\nЖавоб: Сузиб бораётган кемаларда фарзларни ўтириб ўқиш икки имом наздида жоиз эмас. Лекин бош айланиши ўтириб ўқиш учун узр ҳисобланади. Денгиз ўртасида лангар ташлаб турган кема шамолда қаттиқ чайқалаётган бўлса, сузиб бораётган кема ҳукмида бўлади. Қаттиқ чайқалмаётган бўлса, масалан соҳилда турган бўлса, уни ичида фарз намозларни ўтириб ўқиш жоиз бўлмайди. Сузиб бораёган кемада қиблага юзланиб туриш ва кема бурилганида ўзи ҳам қиблага қараб бурилиш керак. Сафарий киши кема ва поездда фарз намозларни қиблага юзланиб, сажда жойи ёнига компас қўйиб, кема ёки поезд йўналишини ўзгартирганда биргаликда қиблага қараб бурилиб туради. Ёки бошқа бири уни елкаларидан ушлаб қиблага қаратиб қўяди. (Саодати Абадия) Намозда намозхоннинг кўкраги қибладан бошқа тарафга ўгириладиган бўлса, намоз бузилади.\n104 км дан олисга кетаётган кемадаги сафарий илк ҳаракат қилган портидан бошқа портларда тўрт ракатлик фарз намозларни қаср қилган ҳолда икки ракат қилиб ўқийди. Уч ракатликлар қисқартирилмайди. Суннатлар вақт бемалол бўлса, тўлиқ ўқилади. Вақт зиқ бўлса, тарк этиш жоиз. Лекин суннат намозларда қаср бўлмайди.\nБориб тушган портлардан бирида ёки бир нечтасида 15 кундан кўпроқ муддат қоладиган бўлса, намозлар қисқартирилмайди. Кема портдан чиққандан кейин яна икки ракат қилиб ўқилади. Бу ҳукмлар Ҳанафий мазҳаби бўйича берилган. Нариги уч мазҳабда эса, бирон жойда тўрт кун қолишга ният қилган киши сафарийликдан чиқади. Уч кун ёки ундан кам қолганлар сафарий бўлади.\nСавол: Ватани аслийим бўлган Истанбулдан Измирга кемада бориб келамиз. Қайтишда Истанбулга яқин қолганда бир ерда кемамиз лангар ташлаб тўхтайди. Шу вақтда кемада намозларимни сафарий бўлиб ўқийманми?\nЖавоб: Истанбулда қуруқликка қадам босмаганингиз учун сафарий ҳисобланасиз. Сафардан қайтишда кемада қолган муддатда тўрт ракатлик намозларни икки ракат қилиб ўқишингиз керак. (Ниҳоя)\nСавол: Уч кунлик йўлга чиққан ва у ерда бир ҳафта қолишни режалаштирга Ҳанафий мазҳабидаги киши автоматик равишда сафарий бўладими?\nЖавоб: Ҳа. Йўлга чиқишга қарор қилиш ниятдир.\nСавол: “Саодати Абадия” китобида “Ният қилмаган бўлса, бутун дунёни айланиб чиқса ҳам сафарий бўлмайди” дейилган. Мусулмон биродарлар орасида ҳам “Сафарсиз ният, ниятсиз сафар бўлмайди, ҳар иккаласи ҳам бўлиши лозим”, дейилади. “Улардан биттаси бўлмаса, киши сафарий бўла олмайди” деган гаплар юради. Демак, мен ният қилмасдан самолётга миниб, Америкага учсам сафарий бўлмайман, тўғри тушундимми?\nЖавоб: Нотўғри тушунгансиз. Америкага бориш учун билет оласиз, самолётга чиқасиз ва Америкага учасиз. Булар ният эмасми? Буларни ўз хоҳишингиз, иродангиз билан қиляпсизми? Ният дегани бир иш қилишга қарор қилиш деганидир. Ҳам Америкага кетяпман дейсиз, ҳам-да боришга қарор қилмадим деяпсиз. Сизнинг у ёққа кетаётганингизни айтишингизнинг ўзи қарор берганингизни кўрсатади. Бу ҳода сафарга ҳам ният қилган, ҳам отланган бўлдингиз.\n“Саодати Абадия”даги иқтибосда “Ният қилмаган бўлса, бутун дунёни айланиб чиқса ҳам сафарий бўлмайди” дейилгандан кейин “Душманни таъқиб қилаётган аскарларнинг ҳолати шундай бўлади. Лекин ортга қайтишида сафарий бўлади” деган жумла ҳам бор.\nЯна бир мисол: Тошкентдан Оҳангаронга бориш учун автобусга чиққан киши йўлда ухлаб қолиб, Қўқонга ўтиб кетса, Қўқонда сафарий бўлмайди. Чунки бу ерга келишни ният қилмаган эди. Лекин у ердан Тошкентга қайтмоқчи бўлиб йўлга чиқса, сафарий бўлади.\nСавол: Сафарий бўлиш учун ният шартми?\nЖавоб: Ҳа, ният шартдир.\nСавол: Бир киши 80 км масофадаги А шаҳрига борса, сўнгра бир иш билан А шаҳридан 85 км узоқликдаги В шаҳрига бориб, яна А шаҳрига қайтиб келса, В шаҳрида сафарий бўладими?\nЖавоб: Йўқ, бўлмайди. Агар А шаҳрига кетаётиб, В шаҳрига ҳам боражагини билса, у ҳолда А шаҳрида ҳам, В шаҳрида ҳам сафарий бўлади.\nСавол: Бир киши 104 км дан олис бўлган А шаҳрига 30 кун қолиш мақсадида борса, у ерда 10 кун қолганидан кейин 10 км узоқликдаги В шаҳрига борса, сўнгра ундан 10 км масофадаги Д шаҳрига борса, сўнгра такроран А шаҳрига қайтиб келса, 30 кун давомида узлуксиз сафарий бўладими?\nЖавоб: Йўқ, сафарий бўлмайди, муқим бўлади. А шаҳрига етиб келиб муқим бўлганидан кейин 104 км масофага йўлга чиқмагунича муқимлигича қолади. Агар энг аввал йўлга чиқаётганида В ва Д шаҳарларида ҳам 10 кундан қолишини билса эди, 30 куннинг барчасида узлуксиз сафарий бўларди. Агар Моликий мазҳабини тақлид қиладиган бўлса, бу ҳолатда ҳам муқим ҳисобланади.\nСавол: Тошкентдан Гулистонгача бўлган масофа 104 кмдан узоқроқ бўлгани учун динимизда бир аёл ёнида маҳрами бўлмасдан Тошкентдан Гулистонга йўлга чиқолмайди. Бир киши ҳийла ўйлаб топибди. “Чинозга боргунича ният қилмайсиз, сўнгра Гулистонга боришга ният қилсангиз ҳам сафарий бўлмайсиз ҳамда маҳрамсиз бора оласиз” дейди. Мана шундай ният қилиш орқали бир аёлнинг Тошкентдан Гулистонга маҳрамсиз бориши жоизми?\nЖавоб: Қатъий равишда жоиз бўлмайди. Агар сафарга ният қилмаслик билан сафарийликдан қутула оладиган бўлса, Чиноздан нарёғига сафарга ният қилишининг нима кераги бор? Гулистонга боргунича умуман ният қилмай қўя қолса бўлмасмиди? Самарқанд, Бухоро, ҳатто дунёнинг нариги бурчагига "мен ният қилмадим" деб якка ўзи чиқиб кетаверсин. Унақа бемаъни мантиқ билан хоҳлаган одам "ният қилмадим" деб бутун дунёни айланиб чиқса ҳам сафарий бўлмайди-ку. У ҳолда умуман "сафарийлик" деган тушунчанинг ўзи йўқолади. Ният дегани бирон жойга боришни кўнглига тугиб қўйиш, боришга бел боғлаш, юракдан қарор бериш деганидир. Кўпчилик ниятни оғиз билан айтиладиган муъайян сўзлар деб нотўғри тасаввур қилади. Сафарий бўлмаслик учун ният қилмайман дегани ўтмайди. Масалан Самарқандга боришга бел боғлаб, воситага билет олиш ниятдир. Киши Самарқандга бориш учун қарор қилса, билетини ҳам олса, "мен сафарга чиқяпман" деб ният қилса, лекин айрим сабаблар билан йўлга чиқмаса сафарий бўлмайди. Демак, сафарий бўлиш учун ният қилиш ҳам-да йўлга чиқиш керак. Йўлга юришга қарор бериб йўлга чиқиб туриб, "мен сафарийликка ният қилмаганман" дейиш бекор гап. Бунга ҳийла-и шариа дейилмайди, ҳийла-и ботила, яъни ботил бўлган ҳийла дейилади.\nСавол: Шофеъий ва Моликийда сафар масаласи ва муддати қанча?\nЖавоб: Ҳанафийда сафар масофаси 104 км, муддати эса 15 кун. Борган жойида кириш-чиқиш кунларидан ташқари тўлиқ 15 кун ёки ундан кўпроқ қоладиган бўлса, муқим бўлади. Лекин кириш-чиқиш кунлари билан бирга 15 кун истиқомат қилса, сафарий бўлади. Чунки кириш-чиқиш кунлари ҳисобланмагани учун борган жойида 13 кун қолган бўлади.\nМоликий, Шофеъий ва Ханбалийда 80,640 км масофага бориб, кириш-чиқишдан ташқари 4 кундан оз қолган киши сафарий бўлади. Тўлиқ 4 кун ёки ундан кўпроқ қолса, муқим бўлади. (Бу уч мазҳабдан бирини тақлид қиладиган Ҳанафийлар масофада ўз мазҳабига, яъни 104 кмга амал қилади. Сафарийлик муддатида эса тақлид қилаётган мазҳабининг ҳукмига амал қилади.) Сафарга чиққан киши бомдод азонлари ўқилаётган вақтда бир шаҳарга кириб борса, у кун истиқомат куни ҳисобланмайди. Бомдод азони ўқилаётганда у шаҳардан чиқса, у кун ҳам истиқомат кунларига қўшилмайди. Борган жойида 3 кун истиқомат қилса, кирган куни ва чиқадиган куни ҳам бомдод намозларини ўша жойда ўқиган бўлади. Жами 5та бомдод намози бўлади. Демак, олис жойда энг кўпи билан 5та бомдод намозини ўқиган киши сафарий бўлади. Шарий кун (шариатда куннинг боши имсок-фажри содиқ) имсок вақти кирганида бошланади.\nСафарда икки намозни жам қилиш\nСавол: Ҳанафий мазҳабида сафарда икки намозни жам қилиш жоизми?\nЖавоб: Ҳанафий мазҳаби бўйича сафарда икки намозни жам қилиш асло жоиз эмас. Лекин эҳтиёж бўлганида нариги уч мазҳабдан бирини тақлид қилиб жам қилиш мумкин. Сафарда бирон қийинчилик, машаққат ҳосил бўлмаса, икки намозни жам қилмоқ, яъни бир вақтда бирлаштириб ўқиш ҳаромдир.\nСавол: Автобусда йўлга чиққанда намозларни қазога қолдирмаслик учун муносиб вақтларда жам қилиш жоизми?\nСавол: Сафарий бўлган киши Шофеъий ёки Моликийни тақлид қилиб, икки намозни жам қила оладими?\nЖавоб: Шофеъий ёки Моликийни тақлид қилиб, икки намозни тақдим (аввалга вақтга олиб жамлаш) ва тахир (кейинги вақтга қолдириб жамлаш), яъни пешин билан асрни пешин вақтида ёки аср вақтида (кундузгилар ўз орасида); шом билан хуфтонни шом ёки хуфтон вақтида (кечқурунгиларни ўз орасида) жам қилиб ўқий олиш учун албатта бирон эҳтиёж содир бўлиши керак.\nХоҳ йўлда, хоҳ сафарда, бирон бир эҳтиёж туғилмай туриб тақдим ва тахир қилиш орқали намоз ўқилмайди. Чунки узрсиз ҳолда мазҳабларнинг қулай ҳукмларини жамлаб фойдаланишга “талфиқ” дейилади ва бу жоиз эмас.\nСафарга поезд билан чиққан киши поездда намозларни тик туриб ўқий олмаса, поезд тўхтаган пайтда тақдим ё тахир қилиш орқали ўқийди.\nСавол: Сафарда Шофеъий ёки Моликийни тақлид қилган ҳолда пешин билан асрни жам қилиб ўқиш учун пешинни аср вақтига кечиктирдим. Аср вақти кирганида доимий истиқомат қиладиган юртимга етиб келиб, муқимга айландим. Бу ҳолда пешин қазога қолгани учун гуноҳ бўлдими?\nЖавоб: Ибни Ҳожар-и Маккий ҳазратлари айтадиларки: “Сафарий киши аср вақтида жам қилиш учун пешинни кечиктирса, пешин вақти чиққанидан кейин пешинни ўқимасидан олдин муқим бўлса, аввало пешиннинг қазосини ўқийди.Мана шу сабаб ила пешинни қазога қолдиргани учун гуноҳга ботмайди. Чунки намозни узрсиз қазога қолдириш гуноҳдир. Бу ерда сафарда бўлиш узри билан қазога қолдирилгани туфайли гуноҳ бўлмайди.” (Фатавоий фиқҳия)


Германия элчиси Наманганга ташриф буюрди\n25-29 апрель кунлари Германиянинг мамлакатимиздаги фавқулодда ва мухтор элчиси, жаноб Найтҳарт Ҳёфер-Виссингнинг Наманган, Фарғона ва Андижон вилоятларида бўлди.\n25 апрель куни жаноб элчи Наманган вилоятидаги бир қатор таълим ва тиббиёт муассасалари, ишлаб чиқариш корхоналарига ташриф буюрди. Хусусан Наманган давлат университетида бўлиб, у ердаги шарт-шароитлар билан танишди, немис тилини ўрганаётган талабалар билан мулоқотда бўлди, уларнинг билим ва салоҳиятига юксак баҳо берди.\nШундан сўнг жаноб элчи Наманган шаҳридаги “ZZZ” кўз касалликлари клникасида бўлиб, бу ердаги имкониятлар билан танишди. Клиника раҳбари Зафаржон Абдураҳимовнинг айтишича, бу ерда катаракта, глаукома каби кўз касалликлари замонавий усулда даволанмоқда. Бу тиббиёт масканида германиялик мутахассислар билан тажриба алмашув ҳам йўлга қўйилган. Жаноб Виссинг суҳбат асносида клиника мутахассисларининг Германияда бориб малака ошириб қайтишлари учун кўмаклашишини билдирди.\nНаманган кўп тармоқли болалар тиббиёт маркази ҳам кейинги йилларда қайта таъмирланиб, замонавий масканлардан бирига айланди. Германиянинг KfW банки кўмагида марказга салкам 790 млн сўмлик замонавий тиббиёт асбоб-ускунулари келтириб ўрнатилди. Найҳарт Ҳёфер-Виссинг тиббиёт марказдаги шароитлар билан танишиб, мамлакатимизга оналар ва болалар саломатлигига юксак даражада эътибор берилаётганини таъкидлади.\nШунингдек, Германиянинг юртимиздаги элчиси вилоятдаги йирик ишлаб чиқариш корхоналаридан бири – “НЕСТЛЕ-Ўзбекистон” компаниясининг Намангандаги корхонаси иш фаолияти билан ҳам танишди.\nЎЗМИЛЛИЙБАНК-«РОССИЯ ЭКСПОРТ МАРКАЗИ»: 100 МЛН. АҚШ ДОЛЛАР МИҚДОРИДА КЕЛИШУВ ИМЗОЛАНДИ


Херсонда рус босқинчилари Қримдагидек "референдум" тайёрламоқда.\n25 Aprel 11:55 Ўзбекистон янгиликлари\nРЕФЕРЕНДУМ РОССИЯ УКРАИНА Херсон ҚРИМ\nРоссия Херсон вилоятида босқичма-босқич «референдум» ўтказишга тайёрланмоқда.\nБу ҳақда Британия разведкасининг 25-апрел, душанбага ўтар кечаси эълон қилинган ҳисоботида айтилади.\n«Россия ўз ишғолини оқлаш учун мамлакат жанубидаги Херсон шаҳрида босқичма-босқич референдум ўтказишни режалаштирмоқда. Бу шаҳар Россиянинг Қримга қуруқликдаги кўприк қуриш ва Украина жанубида ҳукмронлик қилиш мақсадининг калитидир», — дейилади ҳужжатда.\nРазведка ходимларининг эслатишича, аввалроқ Россия яриморолни босиб олишни орқага қараб оқлаш мақсадида 2014 йилда Қримни Россия Федерациясига қўшиб олиш бўйича ноқонуний «референдум» ўтказган.\nМарказий Осиё Афғонистондаги уруш туфайли бирлашиши мумкин\nШу билан бирга, экспертларнинг таъкидлашича, Россия Федерациясида сайловлар ҳалол ўтказилмайди.\n«Россиядаги ички сайловлар овозларни сохталаштиришда айблаш билан бирга ўтди ва юқори даражадаги мухолифатчиларга сайловда қатнашишга рухсат берилмади», деб таъкидлади разведка агентлиги.\nЎзбекистонда паспорт ўрнига ID-карталар жорий этилади: Президент фармони\nСенаторлар сайлов кунини ўзгартириш тўғрисидаги қонунни тасдиқлаш учун овоз беришди\nРоссия билан ҳарбий шартномалар: Ғарб сиёсатшуносларининг фикри


Байрам арафасида гўштнинг арзонлашиши Ўзбекистон учун мисли кўрилмаган ҳодисадир, дейди ўзбеклар.\nCA News ахборот агентлигининг ëзишича¸ айни кунларда пойтахт бозорларида бир кило гўшт нархи ўтган ойга нисбатан 30 фоизга арзонлаган.\nТошкентнинг аксар бозорларида ҳам қўй¸ ҳам мол гўшти нархининг айни кунларда пасайганини пойтахт бозорларида савдо қилувчи тадбиркорлардан бири ҳам тасдиқлайди.\n- Тўппа-тўғри. Ҳақиқат. Юнусободда 12 минг ëзиб қўйгани билан 13-14 минг сотаяпти. 11-12 минг ëзиб қўйибди, 13 минг сотаяпти. 17-18 мингга чиқиб кетган эди. Яхши, сифатли гўшт оламан десангиз, 18 мингга оласиз. Ҳамма бозорда шунақа. 11 минг деб қўйган гўштдан борку¸ ололмайсизда. Суяк бўлиб ëтибди. Қўй гўшти 12 минг, мол гўшти 11 минг деб ëзиб қўйибди¸ дейди Озодликнинг ўз манбаси.\nОдатда Ўзбекистонда бозорларидан бунга тескари мазмунда – асосий маҳсулот нархлари муттасил ошиб бормоқда¸ деган хабарлар келиши боис¸ бундай арзонлаш сабабларининг ўзи текширувга муҳтож.\nТошкентдаги арзонлашдан яхши хабардор сурхонлик чорвадорга кўра¸ Янги йил арафасида гўшт нархининг фақат Ўзбекистон пойтахтида арзонлаганига иқтисодни монополия қилган гуруҳларнинг катта миқдорда гўшт маҳсулотлари олиб келиб¸ бозордаги нархни ўйнатгани сабаб бўлган:\n- Тошкентда гўшт арзон бўлишини мен ҳам эшитган гапим, мен энди ҳужжатли билмайман, лекин қандайдир интервенция бўлган. Қандайдир 60 ми ундан озроқми вагон ташқаридан гўшт киритилган Тошкентга. Бу Қозоғистондан келганми ë Хитойдан Россия олмаëтган гўштлар келганми, шундай интервенция бўлди, Тошкентда гўшт 12 мингга тушди деган гаплар бўлди¸ дейди Ўзбекистондаги чорвачилик вазиятидан яхши хабардор Озодлик манбаси ўз исми келтирилмаслиги шарти билан.\nТошкент бозорларидан бирида тадбиркорлик қилаëтган суҳбатдош¸ гўшт нархининг Янги йил байрами арафасида арзонлагани ортида икки икки омил борлигини тахмин қилади.\n- Мажбур қилаëтган бўлса керакда шунга ҳукумат. Мажбур қиладию одатда. Иккинчидан¸ ем қимматда ҳозир. 800-900-1000 сўмдан кунжара. Мен ҳам қўй боқаман. 850-900 сўмдан кунжара олаяпмиз. Асосан вилоятлардан келганлар Тошкентда арзонга мол сотаяпти. Бу йил қурғоқчилик бўлдию, хашак қиммат. Хашаклар 10 мингга чиқиб кетди. Шунинг учун сотаяпти. Ўтган бозор қўйлар жуда арзон бўлиб кетди . Қашқадарë, Сурхондарëдан келади қўйлар Тошкентга¸ дейди Тошкент бозорларида тадбиркорлик қилиб¸ айни пайтда чорвачилик билан ҳам шуғулланаëтган суҳбатдош.\nСурхонлик чорвадор¸ бу йилги мавсумнинг жанубдаги чорвачилик учун ўта оғир келганини айта туриб¸ қишнинг ҳозирги совуқ кунларида емсиз-хашаксиз қолган чорвадор фермерлар ўз молларини сўйиб топшириш учун Тошкентга олиб келаëтганини тасдиқлайди.\n- Бир килограмм буғдой унининг Хитой тегирмонларидан чиққандан кейин ҳеч қандай озуқ бирлиги жуда кам миқдорда қоладиган бир килограмм кепагини бугунги кунда 750 сўмдан зўрға топиш мумкинда. Мен чорвачи бўлганлигим учун жуда яхши биламан. Тўйимлилик даражаси ëки бўлмаса таркибидаги протеин моддаси жуда камда. Ҳатто товуқларни озиқлантиришга бўлмайди бу. Пахта ëғидан чиқадиган кунжара деган ем тури бор. Бунинг нархи 1200 сўм, лекин йўқ¸дер экан сурхондарëлик чорвадор¸ бу омилнинг ўзиëқ Тошкентда гўшт нархининг кескин тушишига сабаб бўлиш учун етарли эмаслигини таъкидлайди.\nБу мутахассис¸ тошкентликларни нарх-наво тушибди¸ деган хабардан кўп ҳам хурсанд бўлмасликка¸ байрам ўтиб¸ бегим кунлар бошлангач¸ гўшт нархи яна ҳакалак отиб кетишига ҳозир бўлиб туришга чақиради.\n- Кечаги бозор эмас¸ ундан олдинги бозорда катта-катта буқалар кетмаëтган эди. Буқаларга спрос йўқ эди. Мана кечаги бзоорда яна осмонга чиқиб кетди буқалар. Мен молга қизиққаним учун бозорда қорамолларга қарайман. Буқалар яна баланд нархда сотилди. Келтирилган N миқдордаги гўшт бир вақтда ëки бирор ҳафтада гўштни сал тушириш имконияти бўлиши мумкин интервенция қилинган нарса. Аммо нархни бунақа аралашув билан ушлаб бўлмайди¸дейди сурхондарëлик чорвадор суҳбатдош.\nНорасмий манбаларга кўра¸ қарийб 7 миллион аҳоли истиқомат қилаëтган Ўзбекистон пойтахтида асосий озиқ-овқат маҳсулотлари нархи катта байрам ва тантаналар арафасида¸ одатда¸ арзонлаш эмас¸ балки қимматлаш тамойилидан боради.\nХусусан¸ Ўзбекистон мустақиллигининг 20 йиллигига тайёргарлик кўрилаётган июл ойида пойтахт бозорларида бир килограмм гўшт нархи 20-22 минг сўм, супермаркетларда эса 25 минг сўмга чиққан эди. Гўшт нархининг пойтахтда расмий курсда ҳисобланганда 14 доллардан ошгани вилоятларда ҳам гўшт нархи кескин кўтарилишига сабаб бўлган эди.